Imom Termiziy XITM sizni 2022-yil 5-iyul kuni "TERMIZIY OLIMLARNING JAHON SIVILIZATSIYASI RIVOJIGA QO‘SHGAN HISSASI" mavzusidagi xalqaro ilmiy-amaliy onlayn konferensiyaga taklif etadi.\n1-SHO‘BA. "Termiziy olimlarning jahon sivilizatsiyasi rivojiga qo‘shgan hissasi"\nIdentifikator: 864 1086 1748\n2-SHO‘BA. "Termiz shahri tarixi va termiziy allomalarining tasavvuf ilmi taraqqiyotidagi tutgan o‘rni"\nIdentifikator: 889 4973 5678\n3-SHO‘BA. "Fanlar tarixi, madaniy-me’moriy meros, xalq amaliy san’ati va hunarmandchilik, madaniyatlararo aloqalar"\nIdentifikator: 889 0323 0594\nЎзбекистон Республикаси Президенти Шавкат Мирзиёев 3 июль куни Қорақалпоғистон Республикасида бўлди.\nМаълумки, шу кунларда мамлакатимизда муҳим сиёсий жараён – Ўзбекистон Республикаси Конституциясига ўзгартиш ва қўшимчалар киритиш бўйича умумхалқ муҳокамаси давом этмоқда.\nБу борада фуқароларга ўз фикри ва хоҳиш-иродасини эркин билдириш учун барча демократик шароитлар яратилган. Лекин айрим ғаразли кучлар конституциявий ислоҳотларга норозилик баҳонасида тажовузкорлик ва зўравонлик йўлини танлаб, вазиятни издан чиқармоқчи бўлди. 2022 йил 1 июль куни Нукус шаҳрида бир гуруҳ шахслар сохта шиорларни ўзига ниқоб қилиб олган ҳолда, фуқароларнинг фикрини чалғитиб, ҳокимият вакилларининг қонуний талабларига бўйсунмасдан, тартибсизликлар келтириб чиқарди, маҳаллий давлат ҳокимияти органлари биноларини эгаллаб олишга уринди.\nЖамоат тартибини сақлаш ҳақидаги талабларга қулоқ солмасдан, улар 2 июль куни ҳам бузғунчилик ишларини давом эттирган. Бу юриш мобайнида Нукусдаги инфратузилма объектларига сезиларли зарар етказилган. Биноларнинг ойналари синдирилиб, ёнғинлар содир этилган. Бир нечта гуруҳлар қурол-яроғларни қўлга киритиш мақсадида Нукус шаҳар Ички ишлар бош бошқармаси ва Миллий гвардия бошқармаси биноларини эгаллашга уринган. Сон жиҳатидан устунликдан фойдаланиб, ҳуқуқ-тартибот органлари ходимларига ҳужум қилган, уларни аёвсиз калтаклаб, оғир тан жароҳатлари етказган.\nАфсуски, бунинг оқибатида тинч аҳоли ва ҳуқуқ-тартибот органлари ходимлари орасида қурбонлар ҳам бўлди.\nШу боис давлатимиз раҳбарининг фармонига мувофиқ, фуқароларнинг хавфсизлигини таъминлаш, уларнинг ҳуқуқ ва эркинликларини ҳимоя қилиш, қонунийлик ва ҳуқуқ-тартиботни тиклаш мақсадида Қорақалпоғистон Республикаси ҳудудида 2022 йил 3 июлдан 2 августгача фавқулодда ҳолат жорий этилди.\n3 июль куни Нукус шаҳрида Президент Шавкат Мирзиёев иштирокида йиғилиш бўлиб ўтди. Йиғилиш аввалида Қорақалпоғистон Республикаси ҳудудининг коменданти фавқулодда ҳолат бўйича ахборот бериб, вазият тўлиқ назоратга олинганини таъкидлади.\nВидеоселектор тарзида ўтказилган йиғилишда давлат раҳбари барча туманлар мутасаддилари билан мулоқот қилди. Улар фуқароларнинг хавфсизлигини таъминлаш, қонунийлик ва ҳуқуқ-тартиботни мустаҳкамлаш бўйича жойларда кўрилаётган чора-тадбирлар юзасидан ахборот берди. Президентнинг кечаги мурожаатидан кейин вазият барқарорлашгани, ҳаёт ўз маромига қайтаётганини айтишди.\nДавлатимиз раҳбари Нукус шаҳридаги Жекетерак маҳалласида бўлиб, халқ билан ҳам мулоқот қилди.\nЖекетераклик ёшуллилар кечаги кўнгилсиз воқеаларда баъзи ёшлар адашгани ва қонунга зид ҳаракатлар содир этгани, ташқи ғаразли кучлар таъсирига тушиб, ҳис-ҳаяжонга берилганини афсус билан қайд этишди. Ўзбеклар ва қорақалпоқлар икки тилли бир эл эканини, мамлакатимиз бирлиги ва тинчлигини қадрига етиш кераклигини таъкидлашди.\nПрезидент Шавкат Мирзиёев Қорақалпоғистон Республикаси Жўқорғи Кенгеси депутатлари, Вазирлар Кенгаши раҳбарлари ва жамоатчилик вакиллари билан учрашув ўтказди.\nУчрашувда “Ўзбекистон Республикаси Конституциясига ўзгартиш ва қўшимчалар киритиш тўғрисида”ги қонун лойиҳаси халқимизнинг таклиф ва фикрлари асосида такомилга етказилиши яна бир таъкидланди. Ҳали бу лойиҳа Ўзбекистон Республикаси референдумига қўйилади ва фуқаролар эркин овоз бериш йўли билан ўз хоҳиш-иродасини билдиради.\nБундай ёндашув “Халқ – Конституциянинг бирдан-бир манбаи ва муаллифи”, деган принципга тўла мос келади. Фақат шундагина ҳар бир ватандошимиз “Янги Ўзбекистон Конституцияси – бу менинг Конституциям”, деб ғурур билан айта олади.\nҚорақалпоғистон аҳолиси томонидан билдирилаётган фикрларни инобатга олиб, Президентимиз Ўзбекистон Республикаси Конституциясининг Қорақалпоғистон Республикасининг ҳуқуқий мақомига оид 70, 71, 72, 74, 75-моддаларини амалдаги таҳрирда, ўзгартирмасдан қолдиришни таклиф этган эди. Яқин кунларда бу масалани Олий Мажлис Қонунчилик палатаси кўриб чиқади.\nУчрашувда депутатлар, зиёлилар сўзга чиқиб, кейинги йилларда Қорақалпоғистонни ижтимоий, иқтисодий, маданий ва инновацион жиҳатдан ривожлантириш бўйича кенг кўламли ишлар қилинаётганини айтишди.\nОхирги беш йилда ҳудуднинг маҳаллий бюджетига қарийб 11 триллион сўм маблағ йўналтирилган. Биргина 2020 йил якуни бўйича Қорақалпоғистонда аҳоли жон бошига тўғри келадиган ялпи даромад 3 баробарга ошган.\nСўнгги беш йилда қурилиш ишлари ҳажми 3,5 марта ўсган. Ўнлаб янги заводлар, замонавий агрокластерлар, қўшма корхоналар ишга туширилган. Кўплаб болалар боғчалари, мактаблар, олийгоҳлар, соғлиқни сақлаш, илм-фан, маданият ва спорт масканлари барпо этилган.\nАҳолини ижтимоий жиҳатдан ҳимоя қилиш бўйича муҳим дастурлар амалга оширилмоқда. Жумладан, “темир дафтар”га киритилган 65 мингга яқин оилага, болаликдан ногирон аъзоси бўлган ҳамда боқувчисини йўқотган 17 минг оилага моддий ёрдам кўрсатилган. Болаларни мактабгача таълимга қамраб олиш даражаси 2017 йилдаги 32 фоиздан 75 фоизга етган.\n“Обод қишлоқ” ва “Обод маҳалла” дастурлари доирасида Қорақалпоғистон Республикасида ижтимоий инфратузилмаларни ривожлантириш, аҳолини электр энергияси, табиий газ, ичимлик суви билан таъминлаш, ирригация ва мелиорация тармоқларини яхшилаш бўйича ҳам кўп ишлар амалга оширилмоқда. Уларнинг натижаларини ҳудудда яшаётган инсонлар ўз ҳаётида ҳис этмоқда.\nОролбўйи минтақасининг экологик тизимини ҳимоя қилиш ва тиклаш, ҳудудни барқарор ижтимоий-иқтисодий ривожлантириш бўйича ҳам фаол иш олиб борилмоқда. Хусусан, бир пайтлар ночор аҳволга тушиб қолган Мўйноқ бугун бутунлай янгича қиёфа касб этиб, жадал ривожланиб бораётган замонавий туманлардан бирига айланди.\nОролбўйи минтақасини ривожлантириш масаласи биринчи марта давлат сиёсатининг устувор йўналишига айланди. Денгизнинг қуриган қисмида 1 миллион 733 минг гектар майдонда яшил ҳудудлар барпо этилди. Ушбу ҳудуднинг ўсимлик ва ҳайвонот дунёсини тиклаш бўйича беш йиллик миллий дастур ишлаб чиқилмоқда.\n– Қорақалпоғистонда амалга оширилаётган ижобий ўзгаришлар бундан буён ҳам албатта давом эттирилади. Чунки Қорақалпоғистоннинг тақдири – бу Ўзбекистоннинг тақдири, қорақалпоқ халқининг бахти ва фаровонлиги – бу бутун ўзбек халқининг бахти ва фаровонлигидир, – деди Шавкат Мирзиёев.\nЖўқорғи Кенгес депутатлари ёшларни ақл-идрок билан иш тутишга, турли хил ғаразли чорлов ва ҳаракатларга алданмаслик, уларнинг қурбонига айланмасликка чақирди. Сепаратизмга, оммавий тартибсизликларга даъват этадиган ҳар қандай ҳаракатларга қонунчиликка мувофиқ кескин чора кўрилиши, айбдорлар жазога тортилиши айтиб ўтилди.\nСодир бўлган воқеалар халқимизни янада ҳушёр ва сезгир бўлишга ундайди. Бугунги таҳликали дунёда юртдошларимиз ўртасида дўстлик ва ҳамжиҳатликни мустаҳкамлаш, мамлакатимизда барқарор ва бардавом тараққиётни таъминлаш, халқимизнинг бунёдкорлик салоҳиятини, унинг эртанги кунга бўлган ишончини ошириш жуда муҳим. Фақат мана шу йўл билан бугунги таҳдид ва хавф-хатарларга муносиб жавоб бериш, турли бузғунчи ғояларга қарши жамиятимизда, аввало, ёшларимиз қалбида мустаҳкам иммунитет яратиш, демократик ислоҳотлар йўлидан ортга қайтмасдан янада самарали натижаларга эришиш мумкин.\n– Барчамиз учун Ватан битта. Бизни ягона, улуғ бир мақсад бирлаштиради. У ҳам бўлса, юртимиз тинчлиги, Ватанимиз тараққиёти, халқимиз фаровонлигидир. Барчамиз биргаликда Янги Ўзбекистон ва Янги Қорақалпоғистонни албатта барпо этамиз, – дея таъкидлади давлатимиз раҳбари.\nЙиғилишдан сўнг, Шавкат Мирзиёев Нукус туманидаги “Саманбай” овул фуқаролар йиғинига бориб, ёшуллилар, ҳоким ёрдамчилари, ёшлар етакчилари ва хотин-қизлар фаоллари билан учрашди.\nПрезидентимиз Қорақалпоғистонда содир бўлган ташвишли воқеаларни бутун халқимиз чуқур дард ва изтироб билан қабул қилгани, бу синовни оғир-босиқлик, аҳиллик билан ортда қолдириш кераклигини таъкидлади.\nОдамлар буни тасдиқлаб, Қорақалпоғистоннинг донишманд эли бундан буён ҳам ўзбек ва қорақалпоқ халқларининг бирлигига, оғизбирчилигига асосланган муқаддас қадриятларни кўз қорачиғидек асраб-авайлаб яшашига ишонч билдирди.\nСторінка 6 з 2793


Даниель Дефо (1660-1731; Англия) | www.ziyouz.uz\nБош саҳифа Жаҳон насри онлайн антологияси Даниель Дефо (1660-1731; Англия)\nРубрика: Даниель Дефо (1660-1731; Англия)\nДаниель Дефо (тахминан 1660, Криплгейт — 1731.26.4, Мурфилдс) — инглиз ёзувчиси, публицист, реалистик наср асосчиларидан бири. Ижодий фаолиятини журналист сифатида бошлаган.\n«Лойиҳалар тўғрисида тажрибалар» (1697) памфлетида бир қатор сиёсий ва иқтисодий ислоҳотлар ўтказишни таклиф этган. Кўпгина асарларида тадбиркорлик, ақл-идрок, эътиқод ва сўз эркинлигини ёқлаган, демократия ғояларини илгари сурган («Хокисор одамнинг тавсияномаси», 1698 ва б.).\nДефо мақтанчоқ аслзодаларни фош этади («Аслзода инглиз», 1701). 1702 йилда пинҳоний ном билан «Диссентерлардан қасос олишнинг энг осон йўли» номли памфлетини эълон қилгани учун қамалади.\nДефонинг «Робинзон Крузонинг ҳаёти, ажойиб ва ғаройиб саргузаштлари» (1719) романи унга оламшумул шуҳрат келтиради. «Капитан Синглтон» (1720), «Полковник Жак тарихи», «Молл Флендерс» (1722), «Роксана» (1724) саргузашт романлари ҳам қизиқарли тафсилотларга бой. Жаҳон адабиётида «Робинзон Крузо» романига тақлидан жуда кўп асарлар яратилган. Бу роман Йўлдош Шамшаров таржимасида ўзбек тилида бир неча бор нашр этилган.


“Навбаҳор” - “Олмалиқ”: Учрашувдан сўнг | "NAVBAHOR" FUTBOL JAMOASINING RASMIY WEB SAHIFASI\n“Навбаҳор” - “Олмалиқ”: Учрашувдан сўнг\n“Навбаҳор” ва “Олмалиқ” жамоалари ўртасидаги учрашувдан кейин ҳар икки жамоа бош мураббийлари ўз фикрлари билан ўртоқлашишди.\nВиктор Кумиков (“Олмалиқ” жамоаси бош мураббийи): - Рақибга қараганда ёмонроқ ўйин кўрсатганлигимизни тан олмасдан иложим йўқ. Ўйинимиз қовушмади. Бунга нима сабаб бўлганлигини билмайман. Балки об-ҳаво ўз таъсирини кўрсатгандир зеро бундай шароитга кўникиб улгурган бўлишлари лозим эди. Ёки “Пахтакор”га қарши ғалабадан кейин қандайдир хотиржамлик юзага келгандир. Хуллас ёмон ўйин кўрсатдик. Шунга қарамай, бир очкони қўлга киритишга эришдик. Бундай ўйин орқали дуранг қайд этиш биз учун ижобий ҳолат ҳисобланади. Фойдамизга хизмат қилган ягона ҳолат ўйин охирларида гол уриб, ирода намойиш эта олганимиз бўлди. Қолган вазиятларни барчасиз бизнинг зараримизга ишлади. Бир сўз билан айтганда футболчиларимиз кўрсатган ўйиндан қониқиш ҳосил қилмадим. “Навбаҳор”ни қай тарзда ҳаракат қилишини ва улар асосан қанотлардан Йовановичга тўп етказиб берилишини билардик. Шунга қарамай, гол ўтказиб юбордик. Учрашувдан олдин берилган кўрсатмаларни йигитлар бажаришга уриниб кўришди, лекин буни уддалай олишмади.\nИлҳом Мўминжонов (“Навбаҳор” жамоаси бош мураббийи): - Жамоамиз олтита турдан бери ғалаба қозона олмаётганлиги сабабли “Олмалиқ” билан ўтган ўйинда ғалабани қўлга киритишимиз шарт эди. Бугун ғалабага яқин эдик. Аммо, сўнгги дақиқаларда ютуқни қўлдан бой бердик. Учрашувга жиддий тарзда ҳозирлик кўргандик. Афсуски баҳс охирларида ўтказиб юборилган гол барча меҳнатларимизни чиппакка чиқарди. Нима ҳам қила олардик, кўзланган мақсадга эриша олмаган бўлсакда ҳаёт давом этади. Шундан келиб чиққан ҳолда навбатдаги учрашувга тайёргарлик кўрамиз. Бир турдан кейин чемпионатнинг дастлабки қисми якунига етади. Давралар оралиғида биринчи даврада йўл қўйилган хато ва камчиликларни таҳлил қилиб уларни бартараф этган ҳолда иккинчи даврага муносиб тарзда ҳозирлик кўрамиз. Бу орқали мавсумни кучли бешликда якунлаш учун ҳаракат қиламиз. Бугун биринчи давра ҳисобидан ўз майдонимиздаги сўнгги баҳсни ўтказдик. Шукурки, уйдаги учрашувларда рақибларимизга имкониятни бой бермадик. Иккинчи даврада янада яхшироқ ҳаракат қилиб, мухлисларимизни чиройли ўйинларимиз билан хурсанд қилишни мақсад қилганмиз. Иккинчи даврада жамоада янги футболчиларни кўришни истайман. Ўзим истаган футболчилар билан музокаралар ўтказдик. Давралар оралиғида таркибга ички чемпионатда тўп сураётган олти-етти нафар ёш футболчиларни қўшишни мўлжаллаб турибман. Ҳозирча уларни ким эканлиги сир. Барча масалада келишувга эришганимиздан сўнг уларни кимлигини ошкор қиламиз.\nАйни пайтда беш нафар футболчимиз турли сабабларга кўра бугунги учрашувда иштирок эта олишмади. Уларнинг айримлари оилавий сабаб, баъзилари эса бетобликлари сабабли айни пайтда жамоа билан бирга эмаслар. Биринчи даврани тугашига яна битта ўйин қолди. “Насаф” билан ўтадиган учрашувдан кейин таркибда кимларни қолиши ва кимларга жавоб берилиши борасида бир тўхтамга келамиз.


Манзура Абдуллаева » Ёшлик илҳомлари...\nEsdalik.uz - ёшлик илҳомлари » Теглар » Манзура Абдуллаева\nСУЮНИШ ҲАМ ПУЛЛИКМИ?\nЁхуд туғруқхоналарда удумлар ортига яширинган иллат.\nКўзлари қувончдан чақнаб кириб келган куёвига пешвоз чиққан эру хотин гап нимадалигини ўша заҳотиёқ пайқашди.\n-Қадамларингизга ҳасанот, Мансуржон ўғлим, янги меҳмон муборакми? - деди қайнотаси Муродилла ака.\n-Қизгинамнинг эсон-омон кўзи ёриганига аллоҳимга мингдан-минг шукурей! - кўнгли хотиржам тортди Ҳусния опа.\n-Нимани кутиб турибсан, тезроқ сандиғингни оч, суюнчини олиб чиқ, суюнчини! - хотинини шоширди эри.\n-Сандиғимни аллақачон шамоллатганман, қўққисдан хушхабар келишини ўйлаб, суюнчини кўрпанинг қатига олиб қўйганман, дадаси.\nАёл зумда қирғоқлари зардўзланган кўк фаранг белбоғни олиб чиқиб, куёвининг елкасига ташлади.\n- Бу нима оворагарчилик? - деди Мансур ҳижолатланиб.\n-Сираям оворагарчилик эмас, ўғлим. Ахир ота-боболаримиздан ўтиб келаётган кўҳна удумимиз-ку. Суюнчи суюнганнинг сийлови. Қариндошлик риштасининг қадр-қиммати. Қани-й, дадаси фотиҳа беринг-чи?\nadmin дан 00:29, 26 августь 2017\nБандақулни бирорта яқинни келмади. Одамларнинг шивир-шивирига кўра, ҳеч ким адвокатлик қилишни истамагани ҳам маълум бўлди. Бироқ шунга қарамай, қоидаларга мувофиқ унинг тарафидан кимдир келишини узоқ кутишди. Бироқ ҳеч бир хабар бўлавермагач, суд бошланди:\n-У бировнинг молини ўғирлаб еган, -дедилар\n-Бойликларни аёвсиз талаган, -дедилар.\n-Оқ пахтанинг устидан қора ишлар қилган, -дедилар.\n-Тиллаларни тўплаб, яширган, - дедилар.\n-Ёлғончи! Порахўр! Муттаҳам! -дедилар.\nУни дўзаҳ эшигига тўғирлаб қўйишганди. Ҳукм мавриди келганди. Қўлига кишан тақилган мурда ҳайкалдек тош қотганди. Икки дунёда ҳам бенажот қолгани ғоят ачинарли эди.\nadmin дан 00:24, 22 августь 2017\nМанзура Абдуллаеванинг ҳикоялар тўплами\nБаҳор оёқлади. Ёз ёйилди. Дарахт ҳар тонг қуёшни бедор кутарди. Сўнгра у тоғлар ортидан кўрина бошлаши билан шудрингларга чайилган япроғу шохларини тоблаб лаззатланарди. Кун бўйи меҳрга ўралган заминни томоша қила-қила чарчамасди. Йўл юриб ҳориган йўловчиларни соясига чорлаб, салқинида сийлашни беҳад ёқтирарди. Кўланкасида бир муддат баҳра олиб, ҳузурланганлар ҳамиша тик туриб, хизматларига ўзини бағишлайдиган шу “Беминнат мезбон”дан минаддор кетишарди.У шомга яқин қуёш уфққа ботаётганини хотиржам кузатаркан, тезроқ ой, юлдузлар осмонни заррин ёғдуларга белаб юборишларини хоҳлаб нидо қиларди. Тун чўккач, само гўё мафтункор сайлгоҳга айланарди. У осмон ахтарларидан сеҳрли эртакларни тинглашни бошларди. Шодон нигоҳлари ила кўкка боқиб тўймасди. Дарахтни мудроқ уйқу элта бошлагач, ич-ичида шивирлаб, “Олам нақадар гўзал, ҳаёт нақадар ширин, умр нақадар мазмунли” деб ором қучоғига кетарди. Дунё чиндан-да чиройли эди, чиндан-да беназир эди.\nadmin дан 23:47, 20 августь 2017


2016 йилги маҳалла оқсоқоллари сайловида 47 нафар аёл мазкур вазифани эгаллади\n17:31 / 14.07.2016\n2016 йил 12 июль куни халқ депутатлари Тошкент шаҳар Кенгашининг ўн бешинчи сессияси бўлиб ўтди. Сессия ишини халқ депутатлари Тошкент шаҳар Кенгаши раиси, шаҳар ҳокими Р.Усманов олиб борди. Унда Фуқаролар йиғинлари раислари (оқсоқоллари) ва уларнинг маслаҳатчилари сайловлари якунлари бўйича маълумотлар берилди. Бу ҳақда Тошкент шаҳар ҳокимияти матбуот хизмати хабар бермоқда.\n2016 йилги сайловларда жами 370 нафар маҳалла оқсоқоллари алмашди. Жумладан, сайланган маҳалла раисларининг 47 нафарини аёллар ташкил этди. 505 та маҳалла раисларига маслаҳатчи этиб 7439 нафар фуқаролар сайланди. Сайланган маслаҳатчиларнинг 1920 нафарини аёллар ташкил этди.\nСессияда биринчи маротаба фуқаролар йиғинлари раислари (оқсоқоллари) этиб сайланганлар билан ҳуқуқий билимларини ошириш ҳамда фуқаролар ўзини ўзи бошқариш органларининг фаолият юритиши билан боғлиқ амалдаги қонун ҳужжатларининг қоидаларини ўрганиш, уларнинг фаолиятини ташкил этиш, ёшларни касб-ҳунарга йўналтириш, кичик ва хусусий тадбиркорликни, оилавий бизнесни ривожлантириш, аҳолини манзилли ижтимоий қўллаб-қувватлаш, жамоатчилик назорати, табиатни муҳофаза қилиш, ҳудудларни ободонлаштириш ва кўкаламзорлаштириш, жамиятда тинчлик ва осойишталикни таъминлаш масалалари юзасидан ўқув курслари базасида ўқувлар ташкил этиш белгиланди.


Бельгияда яшириниб юрган Каталония собиқ раҳбари...\nКаталония мустақиллиги раҳнамоси Карлес Пучдемон Бельгия ҳукуматига таслим бўлди, дея хабар бермоқда «Kp.ru».\n2017 йилнинг октябрида референдум ўтказиб, Каталонияни Испаниядан ажратиб чиқаришга уринган тўққиз нафар сиёсатчига нисбатан Испания Олий суди шу йилнинг 14 октябрь куни қамоқ жазоси тайинлади. Шундан сўнг Барселонада оммавий тартибсизликлар бошланиб кетди — норози каталонлар ҳукмни бекор қилишни талаб қилишмоқда.\nҲибсга олинганлар орасида Каталония мустақиллиги ташаббускори йўқ. Суд уни ҳибсга олишга ордер берганидан сўнг Карлес Пучдемон Бельгияда яширинган. Бугун, 18 октябрь куни у кўнгилли равишда Бельгия ҳукуматига таслим бўлган. Уни исён кўтарганлик ва маблағларни бемақсад ишлатганликда айблашяпти.\nСуд ҳибсга олишга ордер берганига қарамай, унинг эркинликда қолишига рухсат берган.\nBBC хабарига кўра, Пучдемон ўзига нисбатан қўйилган айбловларга иқрор бўлмаган.\nХабарларга кўра, 20 октябрь куни Барселонада оммавий намойишлар бўлиб ўтиши кутилмоқда.


Путин бир шарт билан глобал озиқ-овқат инқирозини ҳал қилишини айтди | Qalampir.uz\nОлам\t26 Май 22:29 52178\nРоссия мамлакатга сиёсий сабабларга кўра киритилган санкциялар бекор қилинса, озиқ-овқат инқирозини енгиб ўтишга ҳисса қўшишга тайёр. Бу ҳақда Россия Президенти Владимир Путин Италия Бош вазири Марио Драги билан телефон орқали қилган мулоқотида маълум қилди.\nПутиннинг сўзларига кўра, дунёдаги озиқ-овқат инқирози Россияга қарши санкциялар, шунингдек, COVID-19 пандемиясининг оқибатлари туфайли ёмонлашган.\nСуҳбат чоғида Путин Россияни жаҳон бозорларига қишлоқ хўжалиги маҳсулотларини етказиб бериш билан боғлиқ муаммоларда асоссиз айбланаётганини ҳам таъкидлаган.\nУнинг сўзларига кўра, юзага келган қийинчиликлар, жумладан, ишлаб чиқариш ва логистика занжирлари фаолиятидаги носозликлар пандемия даврида Ғарб давлатларининг молиявий сиёсати билан боғлиқ.\n“АҚШ ва Европа Иттифоқи томонидан Россияга қарши санкциялар жорий этилиши муносабати билан вазият ёмонлашди”, дея қўшимча қилган Президент.\nБироқ, агар Ғарб Россиядан “сиёсий сабабларга кўра чекловлар”ни олиб ташласа, мамлакат “ғалла ва ўғит экспорти орқали озиқ-овқат инқирозини енгиб чиқишга катта ҳисса қўшишга тайёр”, деган у.\nБундан ташқари, Италия Бош вазири ва Россия Президенти энергия хавфсизлиги масалаларини муҳокама қилган. Путиннинг таъкидлашича, Москва Италияга “шартномаларда белгиланган нархларда” узлуксиз табиий газ етказиб беришни таъминлашга тайёр.\nГермания Иқтисодиёт вазири Роберт Хабек ва Жаҳон соғлиқни сақлаш ташкилоти вакили Девид Набарро аввалроқ Украинада содир бўлаётган воқеалар туфайли глобал озиқ-овқат ҳалокати хавфи ҳақида огоҳлантириб, 94 давлатга кучли очарчилик таҳдид солаётганини қўшимча қилганди.\n“Bloomberg”га кўра, Россия ва Украина жаҳонда ғалла экинларининг асосий экспортчилари бўлиб, бу давлатлар ўртасидаги зиддият халқаро майдонда буғдой таъминоти барқарорлигига таҳдид солмоқда.\nГлобал экспортнинг 30 фоизи шу икки давлат ҳиссасига тўғри келади. Азов ва Қора денгиздаги Россия босиб олган украин портлари украин ва рус буғдойини халқаро бозорга элтадиган асосий экспорт маршрутидир.\n29 Июнь 00:26 72673\n01 Июль 08:15 45789\n29 Июнь 08:19 45063\n30 Июнь 19:06 32386\n29 Июнь 15:09 31155


Қирғизистон ва Тожикистон чегарасида отишма юз берди. Икки томондан яраланганлар бор\n23:34 / 08.05.2020\nТожикистон ва Қирғизистон чегара хизматлари чегарада отишма юз бергани ва икки томондан яраланганлар борлигини маълум қилди. Томонлар можаронинг бошланишида бир-бирларини айбламоқда.\nФото: Қирғизистон Республикаси Давлат чегара хизмати\nҚирғизистон чегара хизмати маълумотларига кўра, можаронинг бошланишига Қирғизистоннинг Боткен вилоятидаги Чек қишлоғида 50 сотих ердан фойдаланиш сабаб бўлган. Қирғизистон томонининг таъкидлашича, ушбу участка расман “бирор томон ҳисобига расмийлаштирилмаган”, бироқ Қирғизистон фуқаролари томонидан қўлланади.\nДастлаб икки томондан 30-40 киши бир-бирига тош ота бошлаган, сўнгра отишма бошланган.\nЎз навбатида Тожикистон миллий хавфсизлик қўмитаси чегара қўшинлари матбуот хизматида таъкидланишича, можарога Қирғизистон фуқаролари томонидан Тожикистонга тегишли 4 гектар ернинг ўзбошимчалик билан эгаллаб олиниши сабаб бўлган.\n“8 май соат 18да Исфара тумани Чоркуҳ қишлоқ жамоатининг Кумазор чегара ҳудудида можаро юз берди. Унга меъёрий-ҳуқуқий ҳужжатларга кўра Тожикистонга тегишли 4 гектар ернинг Қирғизистон фуқаролари томонидан ўзбошимчалик билан эгаллаб олиниши сабаб бўлган. Қирғиз чегарачилари можарони бартараф этиш ўрнига Тожикистоннинг қуролсиз фуқароларига ўқотар қуролдан ўт очиб, уни янада авж олдиришган”, деб келтириб ўтган тожик чегарачилари сўзларини “Ховар” ахборот агентлиги.\nТаъкидланишича, Тожикистоннинг икки фуқароси оғир жароҳат олган.\nЎз навбатида, Қирғизистон куч тузилмаларидаги манбанинг “Интерфакс” ахборот агентлигига хабар беришича, тожик чегарачилари можаро вақтида Калашников автоматлари, РПГ (танкка қарши қўл гранатомёти) қўллашган. Уч қирғиз чегарачиси, жумладан маҳаллий чегара заставаси бошлиғи яраланган. Қирғизистон чегара хизматида яраланган чегарачилар ҳақидаги маълумот тасдиқланган.\nТаъкидланишича, отишмадан кейин икки томон чегарачилари музокаралар бошлашган.\nҚирғизистон жанубидаги Боткен вилояти Тожикистон билан чегарадош ҳисобланади. Чегараолди ҳудудида баён қилинмаган ва баҳсли ерларнинг кўплиги икки давлат фуқаролари ўртасида тез-тез можаро юз бериб туришига сабаб ҳисобланади.\nҚирғизистон-Тожикистон чегараси узунлиги 971 кмни ташкил қилади. Айни вақтда бу чегарадан 583 кми баён қилинган.


1news.uz - Ўзбекистон мудофаасига кўмаклашувчи “Ватанпарвар” ташкилотининг Тошкент бирлашган техника мактаби ўқувчилари учун Қуролли Кучлар давлат музейининг тарихий кўчма экспонатлари намойиш қилинди.\nҲарбий хизматчилар ва музей ходимларининг Ватанга муҳаббат ва чексиз садоқат, фидойилик, Ўзбекистон халқининг қаҳрамонона тарихи ва бой маънавий меросидан фахрланиш туйғуларини шакллантиришга қаратилган суҳбати ҳамда халқимизнинг қадимги ҳарбий тарихи, миллий армиямизнинг ривожланиш йилларини акс эттирган экспонатлар ўқувчи-ёшларда катта таассурот қолдирди.\nШунингдек, мактаб ўқувчилари ўзларининг халқимиз маданий ва тарихий ўтмиши, аждодлари ва буюк саркардалари ҳақидаги саволларига мутахассислар томонидан тўлақонли жавоб олдилар.\n- Бу тадбир музейимиз жамоасининг янги ташаббуси, - дейди Қуролли Кучлар давлат музейи директори Мусалим Нуриддинов. – Жамоамиз худди шундай тадбирларни мамлакатимизнинг барча ҳудудларида ёшлар, юртимиз ҳимоясида турган ҳарбий хизматчилар ва уларнинг оила аъзолари учун ташкиллаштиришни ва музейимиз экспонатлари билан бевосита таништиришни режалаштирган.\n“Бирга китоб ўқийлик” акцияси ўтказилади "Ойдинда юрган одамлар" Ёзувчининг сўз қўллаш маҳорати ва асарнинг аҳамияти


Билл Гейтс Microsoft’дан кетди | Qalampir.uz\nБилл Гейтс Microsoft’дан кетди\nТехнология\t14 Март 17:40 4132\nMicrosoft корпорациясининг асосчиларидан бири бўлган америкалик тадбиркор Билл Гейтс директорлар кенгашидан истеъфога чиқди. Бу ҳақда компания баёнотида маълум қилинган.\nҲужжатда айтилишича, Гейтс “хайрия ишларига кўпроқ вақт ажратиш, жумладан, дунё соғлиқни сақлаш, ривожланиш, таълим ва иқлим ўзгаришига қарши курашиш учун” шу қарорга келган. Баёнотда айтилишича, Гейтс Microsoft бош директори ва унинг бошқа раҳбарларининг техник маслаҳатчиси бўлиб қолаверади. Ҳозирда компанияга Сатя Наделла раҳбарлик қилиб келмоқда.\nКомпанининг маълум қилишича, 2008 йил июнь ойидан бери Гейтс ўзи ва рафиқаси Мелинда асос солган хайрия жамғармасига кўпроқ вақт ажратиш учун Microsoft’нинг ишлари устида бош қотиришни қисқартирган. Баёнотга кўра, ҳозирда Microsoft директорлар кенгашида 12 киши қолган.\nНаделла таъкидлаганидек, “Microsoft Гейтснинг технологияга бўлган иштиёқидан, унинг маҳсулот ва хизматларни ривожлантириш бўйича маслаҳатларидан фойда кўришда давом этади”.\nШунингдек, Гейтс LinkedIn’да Уоррен Баффетнинг Berkshire Hathaway инвестиция жамғармаси директорлар кенгашидан чиқиб кетишга қарор қилганини эълон қилди.\n“Microsoft ва Berkshire Hathaway ҳеч қачон бундай кучли етакчиликка эга бўлмаган, шунинг учун бу қадамни ташлаш учун энг тўғри дақиқадир", деб ёзди Гейтс.\nМаълумот ўрнида, Microsoft компаниясига 1975 йилда Гейтс ва Пол Аллен томонидан асос солинган.\nБилл Гейтс Microsoft\n02 Апрель 13:06 43236\n02 Апрель 16:02 37707\n02 Апрель 16:25 36402\n02 Апрель 16:50 24217\n04 Апрель 14:33 24049


Қишлоқ хўжалиги вазирлиги сабзи нархи тушиши кутилаётгани ҳақида хабар берди\nСабзи республиканинг тупроқ-иқлим шароитларини инобатга олган ҳолда Қорақалпоғистон, Жиззах, Тошкент, Қашқадарё, Навоий, Наманган, Сирдарё, Фарғона вилоятлари туманларида экилади.\nЎзбекистон вилоятларида эрта баҳордаги совуқ об-ҳаво туфайли тўлиқ етилиши деярли бир ойга кечиккан эртаки сабзи ҳосилининг йиғим-терим ишлари бошланди. Бу ҳақда Қишлоқ хўжалиги вазирлиги матбуот хизмати хабар берди.\n“Оммавий терим ишлари июль ойининг дастлабки кунларига белгиланган. Бу бозорни янги сабзи билан тўлиқ таъминланишига ва ушбу сабзавот нархининг тушишига олиб келади”, - дейилади хабарда.\nҚайд этилишича, 2021 йилда умумий ҳисобда 124,4 минг га майдонда (ўтган йилдагига нисбатан 18,2 минг га кўпроқ) сабзи экиш режалаштирилган. Ҳаммаси бўлиб 2,3 млн тонна сабзи ҳосили олиш мўлжалланмоқда.\nМамлакат аҳолисининг сабзига бўлган 1 йиллик эҳтиёжи 800 минг тоннани ташкил этади. Етиширилган сабзи ҳосилининг қолган ҳажми экспорт ва қайта ишлашга йўналтирилади. Қиш-баҳор мавсумида аҳоли истеъмолини таъминлаш мақсадида 400 минг тоннадан зиёд сабзи захира қилинади.\nАввалроқ сабзи нархининг нима сабабдан ошгани ҳақида хабар берган эдик.\nUSAID қишлоқ аёлларини қўллаб-қувватлаш учун 1 млн. доллар ажратди


"Ўзбек сайловларига чекланган миссия мос тушади" - BBC News O'zbek\n"Ўзбек сайловларига чекланган миссия мос тушади"\nЎзбекистонда 21 декабрда бўлиб ўтадиган парламент сайловлари ва сайловолди жараённи кузатиш учун Оврўпода Хавфсизлик ва Ҳамкорлик Ташкилотининг кузатув миссияси Тошкентга етиб борган.\nБироқ, бу чекланган сондаги кузатувчилар гуруҳи бўлиб, улар атиги 20 киши бўлади. Ташкилот Ўзбекистонда сиёсий рақобатнинг чекланган бўлгани учун, шунга хос чекланган гуруҳни юборганини айтмоқда.\nБи-би-си Ташкилотнинг демократик институтлар ва инсон ҳақлари институти матбуот воизи Рейчел Бендингдан чекланган гуруҳ йўлланишини асослаб беришни сўради.\nРейчел Бендинг: Биз Ўзбекистонга чекланган кузатувчилар миссиясини жўнатаяпмиз. 28 октябрдан 30 октябргача Ўзбекистондаги кузатув заруратини ўрганиб чиқдик ва ана шу тадқиқот асосида бу қарорга келинди. Бунга Ўзбекистондаги вазият асос бўлмоқда. Биз маҳаллий иштирокчилар билан мунозаралар асосида шу қарорга келдик ва Ўзбекистон парламент сайловларидаги рақобат "чекланган" табиатга эга бўлгани учун, ҳамда Ўзбекистонда сиёсий рақобат чекланган бўлгани учун кичик миссияни йўллашга қарор қилдик. Рақобат чекланган бўлгани учун ҳам кузатувчилар сайлов куни қандайдир муаммолар юзага келишини башорат қилишмаяпти. Мана шунинг асосида каттароқ миссия жўнатиб ўтирмаймиз деган хулосага келдик.\nБи-би-си: Агар Ўзбекистонда ҳақиқий сиёсий рақобат бўлганда, сизнинг кузатувчилар миссиянингиз каттароқ бўлган бўлармиди?\nРейчел Бендинг: Бу бир қатор омилларга боғлиқ бўларди. Лекин, айнан бу сайловлар учун, чекланган миссия мос тушади деган хулосага келдик.\nБи-би-си: Лекин, Ўзбекистон ҳукумати парламент сайловлари демократик тарзда ўтиши, ундан ташқари сайловолди кампаниялари демократик тамойилларга тўла бўйсунилган ҳолда ўтаётгани, сиёсий партиялар ўз дастурларини кенг кўламда тақдим қилаётгани, ҳатто вебсайтларда эълон қилаётганини айтаяпти. Яна нима керак?\nРейчел Бендинг: Мен Ўзбекистондаги тизим борасида шарҳ бера олмайман. Лекин, ҳали айтганимдек, биз Ўзбекистонда рақобат йўқ демаяпмиз, балки сиёсий рақобат чекланган деяпмиз, шунинг учун чекланган сондаги кузатувчиларни йўллаяпмиз. Ундан ташқари, бизнинг вакилларимиз Ўзбекистондаги иштирокчилар билан суҳбатлар ўтказганлар ва сайлов куни қандайдир муаммо бўлишини кутмаяптилар. Бизнинг эксперт гуруҳимиз Тошкентда иш олиб боради ва саккиз нафар узоқ муддатли сайлов кузатувчиларимиз мамлакат бўйлаб жойлаштирилиб, сайлов жараёнини кузатади.\nБи-би-си: Танқидчилар фикрига қаралса, Ўзбекистонда сиёсий рақобат чекланган эмас, балки умуман йўқ. Бу сайловларда иштирок этаётган партияларнинг барчаси ҳукумат сиёсатини қўллаб қувватлайди ва мухолиф фикрга эга эмас. Бундай вазиятда кузатувчилар гуруҳини жўнатишдан нима фойда бор ўзи?\nРейчел Бендинг: Биз барча сайловларни кузатганимизда ана шу сайловлар Оврўпода Хавфсизлик ва Ҳамкорлик Ташкилотининг мажбуриятлари ва демократик сайлов борасидаги бошқа халқаро мезонларга нақадар бўйсунилган ҳолда амалга оширилаётганини билиш учун кузатамиз. Биз учун ҳар қандай сайловларни кузатиш ва муайян мамлакатдаги сайлов жараёнларини яхшилаш жуда муҳимдир.


Пандемия бугун ва ўн аср илгари: Тиббиёт илми асосчиси Абу Али ибн Синонинг хавфсизлик қоидалари\nТабобат илмининг султони, Марказий Осиё халқлари маданиятини дунё маданиятининг олдинги қаторига олиб чиққан буюк мутафаккирларимиздан бири – Абу Али ибн Сино.\nАбу Али ибн Сино Европада Авиценна номи билан танилган бўлиб унинг тиб илмига оид рисолалари Шарқ ҳамда Ғарбда жуда машҳурдир.\nОлимнинг “Тиб қонунлари” ҳамда “Сайёҳлар учун қўлланма” (“Фий тадбир ал мусофирийн”) асарлари — тиббиёт илми мутахассислари ва умуман, дунё аҳли учун бир неча асрлардан ўтиб, то бугунга қадар зарур қўлланма сифатида хизмат қилмоқда.\nАбу Али ибн Синонинг ўз замонасида табобат илмида юксак даражага эришагани ва ҳатто бугунги кунда ҳам алоҳида эътирофга сазовор бўлаётганига айниқса бугунги синовли кунларда яна бир бор гувоҳ бўлмоқдамиз. Зеро бугун дунёнинг барча тиббиёт ташкилотларининг пандемия даврида одамлар ўзини қандай тутиш кераклигига оид маълумотлари бундан минг йил илгари улуғ табибимизнинг бу ҳақида қолдирган илмий мероси нақадар тўғри эканлигини тасдиқлайди.\nБуюк табиб одамларни энг аввало ваҳимадан қутқариш кераклигини таъкидлаган. Кўчадан келиб, уст-бошни сирка билан артиш лозимлигини уқтирган, чунки касаллик юз-қўллар ва кийимларга ёпишади. У кўпчиликнинг бир ерда тўпланмаслигини, шунингдек касалларни алоҳида хонада ётқизишни тавсия қилган.\nТаъкидлаш жоизки, орадан ўн аср ўтган ва табобат илми дунёда анча ривожланган бўлишига қарамай, Ибн Синонинг карантин даврига оид қоидалари бугунги кунда ҳам дорзалблигича қолмоқда.\nШундай экан, ҳар биримиз масъулиятни бўйнимизга олган ҳолда, карантин қоидаларига қатъий амал қилсак, ўзимиз ва атрофдагиларни касалликдан сақлаган бўламиз. Ўзингиз ва яқинларингиз соғлиғига бефарқ бўлманг, карантин қоидаларига амал қилинг!\nТашрифлар бугун: 1482


Муҳаммад ибн Умар Хоразмий Замахшарий\nБўлим: Мақолалар\t Сана: Сейшанба, 06 Декабр 2016 09:45\t Муъаллиф: Administrator\nИмомул Аимма Абул Қосим Маҳмуд ибн Умар Муҳаммад ибн Умар Хоразмий Замахшарий! Ҳижрий 467 (1074 мелодий) йил, ражаб ойининг 27 сида дунёга келди. Бу зот тафсир, ҳадис, фиқҳ, балоғат, наҳв, жуғрофия, адаб илмлари борасида замонасининг ёрқин юлдузларидан бири эди.\nҲатто баъзилар араб грамматикаси ҳақида гап кетганда: “Агар шу оқсоқ бўлмаганида, араблар ўз тилларини йўқотган бўлишарди”, деган қабилдаги муболағали сўзларни ҳам айтишган. Замахшарийнинг оёғи дарҳақиқат оқсоқ эди. Ёшлигида бир касаллик сабабли оёғи кесилган ва ўша даврдан бошлаб ёғоч оёқда қолганди. Самимий мухлислари кўп бўлганидек, ғаразгўй душманлари ҳам бир мунча топиларди. Шу ғаразгўлардан бир тўдаси бу кишини наҳв илми бўйича мот қилмоқчи бўлишибди ва бу зот кирган шаҳарда йиғилишиб ундан савол сўрашибди:\n“Нима учун кўплик шаклидаги музаккар исмларга муаннас замирлар яъни олмошлар билан ишора қилинади? Масалан Қуръони каримда Аллоҳ таоло: “Тилкар Русулу”, дейди ю, “Заликар Русулу”, демайди?”\nБу саволдаги иборалар араб тилининг наҳвий қоидаларига асосланади. Араб тилида музаккар ва муаннас деган тушунчалар бор. Одатда музаккар исмларга музаккар олмошлар билан, муаннас исмларга эса муаннас олмошлар билан ишора қилиниши керак. Лекин савол қилувчилар ўз мисолларида: “Асли музаккар бўлган Расуллар калимасига фақат аёлларга ишора қилинадиган “Тилка” муаннас олмоши билан ишора қилинган. Русул калимасига “Залика” музаккар олмоши билан ишора қилиниши керакмасмиди?” дейишмоқда. Замахшарий савол қилувчиларнинг ғаразини яхши англаган ва уларга шундай ажойиб байт билан жавоб берган.\nإن قومي تجمعوا **** وبنقصي تحدثوا\nلا أبالي بجمعهم **** كل جمع مؤنث\nМенинг қавмим кўплашади,\nБу тўда хом ҳаёллардир,\nҲар бир кўплик аёллардир.\nАллома бу байт орқали ғаразгўйларга муносиб жавоб бериш билан бирга, араб грамматикасидаги асос қоидалардан бирини ҳам баён қилиб бермоқда. Одатда бир жойга йиғилиб олиб, фойдали иш билан машғул бўлмай, бировларнинг айбини ғийбат қилиб ўтирадиганларни халқ орасида: “Ғийбатчи майда гап хотинлар”, дейилади. Замахшарий шунга ишора қилиб савол берувчиларни ғийбат учун йиғилиб ўтирган ғийбатчи хотинлар демоқда.\n“Улар тўпланиб олиб менинг нуқсонимни гапириб ўтиришибди. Мен бундайларнинг гапини сариқ чақага олмайман, чунки бу каби йиғилиб ўтирадиганлар хотинлар бўлади!”\nМана шу охирги жумла ғаразгўйларга дакки бўлиш билан бирга, араб тилидаги машҳур қоидалардан бири ҳамдир. Яъни муфрад музаккар исмлар (синиқ) кўплик шаклга айлантирилса улар ҳам муаннас бўлишади ва шу исмларга ишора қиладиган олмош ҳам муаннас бўлиши лозим ҳисобланади. “Расул” калимаси музаккардир. Унинг синиқ кўплиги “русул” бўлади ва у муаннасдир. Замахшарий айтаётган: “Ҳар бир кўплик аёллардир” қоидаси айнан шу каби кўплик шаклларга тегишлидир. Уларга ишора қиладиган олмошлар қоидага кўра муаннас бўлиши шарт!..\nАллоҳ таоло бу каби алломаларимизни Ўз раҳматига олган бўлсин. Хоразмлик дўстларимиз ҳам боболарининг нақадар етук инсон бўлишганига назар солишсин ва авлодлардан уларга муносиб зотлар тарбиялашга ғайрат қилишсин! Зеро уларнинг томирларида мана шундай зотларнинг табаррук қонлари оқмоқда!


«Улоқда I Жинлар базми (Икки ҳикоя)» – Абдулла ҚОДИРИЙ - Inja san'at\n«Улоқда I Жинлар базми (Икки ҳикоя)» – Абдулла ҚОДИРИЙ\nҚашлоғични олдим-да, қора қашққамни яланғочлаб уёқ-буёғини қашлаб чиқдим. Жонивор типир-типир қилади, бош чайқайди, ер тепинади, дум силкитади… Шунинг билан менинг кўнглимга: «Худо хоҳласа келаси йилга бир улоқлар чопайки, ҳамма мени: «Турғун чавандоз», деб атасин деган орзулар тушади.\nЭнди тойчам жуда ҳам гижинглаб, худди тўраларникидек бўлиб кетди. Уёқ-буёғини супургандан кейин устунга қантариб қўйдим. Энди қолди: оқ жужунча камзулимни, ўрисча шимни, амиркон этикни, бахмал тўппини кийиш… Ана шундан кейин отга минсак чин тўрача бўламиз-да!\nМен бобомнинг мақтовини эшитиб, кеккайиб бормоқдаман… Шу пайтда орқамиздан от шаталоғи эшитилиб, қайрилиб қараган эдик, олдига бир ола эчкини ўнгарган, кўкраги очиқ, яктакчан, саман отлиқ бир йигитни кўрдик. У бизга етиб тўхтади ва ҳамма билан от устида туриб сўрашди.\nЙигит билан биргалашиб кетдик. Бироз боргач, бизнинг отимизнинг оёғи билан чавандоз йигитнинг сабри тугади шекилли, отига бирдан шартиллатиб қамчи берди ва қушдек учиб кетди. Биз, фақат унинг: «Мен тезроқ борай», — деган сўзини эшитиб қолдик.\nЭнди сўз ҳалиги чавандознинг оти тўғрисида бошланди.\n— Валаднинг оти жуда ҳам чопқир-да, — деди Тўғон ака, — улоқчи бўлганингга яраша шундақанги отинг бўлса!\nДаланинг кўчаси қишдан бошқа вақтда сув кўрмагани учун икки газ келадиган билқ-билқ гуппон тупроқ, йигирма-ўттиз улоқчи бирданига йўл босиб, қайси отини чоптириб, қайси лўкиллатиб боради.\nТалайгина йўл босгандан кейин улоқ чопиладиган жойга етдик. Ўзи, тўрт тарафи кўз илғамайтирғон даражада катта ва сайҳон бир ер экан. Бу жойга жуда кўп халқ йиғилган, бундаги улоқчи отлиқлар билан томошачи яёвларнинг ҳад-ҳисоби йўқ.\nКатта садақайрағочнинг тагида иккита бордондек самоварга ўтин қалаб қайнатадилар. Ундан нарироқда бир-икки киши уч-тўрт қоп бодрингни бир-бирисига тираб қўйиб: «Мирза қирон бодиринг! Касир-кусир бодиринг!» деб мақташадилар.\nАкамлар саданинг остига — самоварчининг палосига отдан қўндилар. Кун қизиғида туриш қийин бўлгани учун, мен ҳам тойчам билан садақайрағочнинг бир бағрига бориб турдим. Теваракдаги кишилар бир менга ва бир тойчамга қарайдилар. Мен уялиб тойчамнинг ёлини тарайман. Теварагимдаги кишилар орасида вағир-вуғур гап, тўзумсизланиб улоқнинг бошланишини кутадилар. Бириси: «Бугун улоқ қизимайди», — деса, иккинчиси: «Бекор айтибсан, бугун улоқ жуда ҳам қизийди, чунки Салим билан Мурод чавандозлар келар эмиш», — дейди. Яна бири: «Ҳа, ҳа! Агар Салим келса, улоқ жуда ҳам қизир экан!» — деса, аллаким: «Салимнинг оти қозоқи от, қамчи кўтармайди, ҳайт деса бас!» — дейди. Тағин биров: «Улар уч киши эди, икки йилдан бери бири кўринмай қолди, ана ўшанисига чавандоз боласи бас келолмас эди!» — деса, яна аллаким: «ўлма, ўлма! Мен ҳам шуни кўпдан бери кўрмайман, гирдиғумдан келган, ердан бичиб олгандек йигит-а?» «Балли, балли! Отангга раҳмат, худди ўша йигит, қанча сўроғласам ҳеч кимдан дарагини билолмадим!»\nШу йигитнинг устида анчагина жанжал бўлиб олди, бири: «ўлиб кетган», — деса, иккинчиси: «Тирик!» — деб қичқиради. Уларга яна бириси қарши туриб: «От босган, докторхонада ўлган!» — дейди, сўфироқ бир одам: «Бировга ёмон нафас қилманглар!» — деган эди, аллақайси киши: «ўлса ўлгандир, бунга нима жанжал!» — деб қўйди, тағин биров: «Бекор ҳам ўлтирибмиз-да!» — деб кулди. Яна: «Сираси-сираси!» Тағин шовқин-сурон, яна: «Ҳа, ҳа!» Тағин: «Йўқ, йўқ»…\n— Қулоғи чимирилган от чопқир бўлади!\nМаҳалламиздаги ўртоқларимдан Нурхон, Ҳайдар соқов, Шокир мишиқилар ҳам отларини лўкиллатиб келиб қолдилар. Биз тўртовимиз отларимизни қатор қўйиб, уёқ-буёқдан гаплашиб турдик. Нурхон дадасидан ола йўрғани сўраганда қилган баҳонасини айтиб кулади. Ҳайдар соқов саман отининг йўлда Шокир мишиқининг байталига қараб кишнаганини айтиб, Шокирни масхара қилади. Кулишамиз. Шокир бўлса бурнини торта-торта: «Уялиб кетдим, бундан сўғун бия минмайман», — деб қизариб-бўзарди. Отимнинг умулдириғига уларнинг ҳаваслари келиб, баҳосини сўрашдилар, мен: «ўн беш танга», — деб, кумуш қамчини ҳам кўрсинлар учун ўйнагансимон эгарнинг қошига «тақ-тақ» уриб қўяман. Улар: «Қани, қани, кумушми?» — деб қамчинни қўлимдан олиб кўрадилар. Мен секингина бошимни қимирлатиб, ўзимда алланима сезинаман. Уларнинг отларига, ўзимникига, кийимларига, кийимимга қараб, ўзимни улардан аллақанча юқорида кўраман. Ҳайдар соқов тутила-тутила… «Келинглар, бир чоптирайлик», — деди. Нурхон кўнмаса ҳам тортиб олиб кетишди. Уламинг орқасидан Шокир ҳам байталини югуртирди. Чидаб туриб бўлмас экан, улар орқасидан тойчамга бир қамчи бериб юборган эдим, жонивор икки ямлаб бир ютуб, ўн одимда уларни йўлда қолдириб кетди. Анчагина узоқлашганимдан сўнг орқамдагиларга қараган эдим, ҳамманинг кўзида мен эканман. Яна қаттиқроқ ҳайдадим. Қирнинг бир чеккасига бориб отимни тўхтатдим, талай вақтдан кейин улар отларини лўкиллатишиб ёнимга етдилар. Бу ерда отларимизнинг чопқирлиги тўғрисида сўзлашдик. Нурхон, отининг чопмаслигига акасининг иссиқ ҳолда сув берганини сабаб қилиб кўрсатди. Ҳайдар соқов бўлса Эсон кўкнорининг ўғлини сўка-сўка:\nШу ерда узоққина сўзлашиб тургандан кейин яна отни кейинга қараб қўйдик. Тағин улардан ўзиб кетдим. Халққа яқинлашгандан кейин «мени ҳам таниб қўйсинлар» деб қашқачамни уст-устига қамчилашим борми, шамол-да, шамол… энди халқ бир ўзимга ва бир қора қашқамга тикила бошлади. Мен бўлсам, «мени энди танийсизлар!» деб тойимнинг ёлини қамчи сопи билан тараб тура бердим.\nОрадан талай вақт ўтгандан кейин, бўғизланган улоғини олдига ўнгариб Ориф саркор ва унинг орқасидан бояги машҳур чавандозлар қалпоқни чаккага қия қўйиб, эгарга қийшиқ ўлтириб ўртага кирдилар. Томошачилар улоқни кўрганлари он: «Хоҳ, жонивор, бормисан!» дейишдилар.\nБириси олади, иккинчиси тортади. Иккинчисининг ёнига учинчиси ва тўртинчиси қўшилиб, бирдан саккиз томонга тортқилашадилар, орага четдаги улоқчилар ҳам сиқилишиб кириб, яна улоқни буйдалашадилар. Жуда қизиқ… ҳар ким улоқни ўз тақимига босиш ҳаракатида, лекин улоқнинг думидан, оёғидан, ёлидан тортувчилар жуда ҳам кўп. Тўдадан олиб чиқиш жуда қийин. Баъзан улоқни тўдадан олиб чиқувчи ҳам кўриниб қолади, бироқ унинг кетидан улоқчилар чуғурчуқдек ёпирилишиб ўн-ўн беш қадамда тутиб оладилар. Яна тортиш бошланади.\nБу ёқдаги томошачилар: «Тақимга бос, тақимга!», «Отнинг бошини қўй, човига қамчини шиғаб бер!», «Бўш келма, маҳкам тут!», «Юганини бўшат, қамчингни тишлаб ол, ёнингга алаҳсима!», «Олдинг, олдинг!», «Берма, чапга бурул, чапга!», «Тут, қўйма!», «Вой тўймагур, бериб юбординг-а, ўз кўнглингда сен ҳам улоқчисан-да!», «Отинг ҳаром қотсин, отми, эшакми — бу ҳаром ўлгуринг?»… деб ҳар хил товушда бақиришадилар. Улоқ ерга тушиб кетиб қолса, томошабинлардан баъзиси югуриб бориб ердан улоқни азод кўтариб олади, укасими, ошнасими — ишқилиб бирорта яқин кишисига тутқизмоқчи бўлади. Лекин бошқа чавандозлар улоқни ундан олмоқчи бўлиб устига дув йиғиладилар, у бермасликка тиришади, бошқалар ўртага санжоб қилиб сиқадилар. Бечора анчадан кейин оқсоқланиб ёки қўлини силаб ўртадан аранг чиқиб кетади.\nОтаси боласини, акаси укасини танимайди, чанг-тўзон, терланган, пишилган, ҳар ким улоқни тақимига босиш қайғусида. Бош ёрилиб, кўз чиққан билан, отдан йиқилиб қўли синган билан парвойи-фалак… Ишқилиб, улоқни тақимга босилса бўлди… Тақимга босиш ўзи жуда ҳам нашъалик-да!\n— Ҳеч нарса эмас… Эсонбойни от босипти!\n— Ўнта отнинг тагида қолса ҳам ҳеч гап эмас-ку, бироқ қалтисроқ жойидан босганга ўхшайди…\n«Бечора бултурги ҳайитда менга ярим сўм ҳайитлик берган эди. Илоҳи яхши бўлсин», деб кўнглимдан ўтказдим.\nАрава келди. Эсонбой акани аравага ётқиздилар. Акам уч-тўртта ўртоқлари билан арава ёнида Эсонбойни кузатиб шаҳарга жўнаб кетди.\n* Бу ҳикоя 1915- йилда ёзилган эди. Болалик дайримнинг ёдгори бўлгани учун ортиқча ўзгартиришлар киритмадим (А. Қ.).\nОтам бу ҳикоясини бошлаган вақтда менинг вужудимни қўрқув ўраб олар эди-да, ичимдан: «Мени ҳам шундай жинларга йўлиқтирма», деб тангрига ёлбориб қўяр эдим.\nКеча холам бизнинг уйга меҳмон бўлиб келган эди. Кечаси ошдан кейин отам, ойим, холам учовлари чой ичишиб ўлтирар ва ўтган-кетгандан сўзлашар эдилар. Сўз айланиб келиб яна ўша жинлар, парилар, девлар тўғрисида тўхтади. Отам бўлса ўзи кўрган «жинлар базими»ни сўзлашдан яна тийилолмади. Отамнинг бу ҳикояси, юқорида сўзлаганимча, менинг учун ортиқча ваҳимали бўлганидан дарров ўрнимга кириб, кўрпамга бурканиб ётиб олдим. Отам менга бир кулиб қаради-да, «жинлар базими»дан сўз очди:\n— «Янги уйланган вақтларим эди. Тириклик билан овора бўлиб, боғнинг поясига ўз вақтида қаролмадим. Бир ким пайт топиб боққа бордим, ток жуда ҳам ўсиб кетган, бардидан ҳатто икки қаричгача ўсиб чиққан эди. Шунинг учун ишкомларни шитоброқ тиккайтиришга тўғри келар эди. Боққа бора бошлаганимнинг тўртинчи куни кечаси бир оз ёмғир ёғиб чиқди. Гўё ёмғирни кутиб турган токлар яна ҳам ўсиб кетдилар, шўралар барди устига энгашиб, ишком устига олмаганим учун гўё мендан аразлагандек кўринар эдилар. Мен нима бўлса ҳам поя ишини бугун битирмоқчи бўлдим. Эртага токни очмасам, ҳам ўзим учун, ҳам ток учун жабр қилған бўларман, деб ўйладим.\nИстакни озроқ олган эканман. Охирпешин вақтига истак тамом бўлиб қолди. Истак учун бозорга борай десам бир ишкомгина ямоқ қолди, ундан кейин бозордан қайтиб чиққунча кеч ҳам бўлади. Нима қилиш керак? Узоқ ўйлаб турмай, тут, қайрағоч ва тол каби дарахтлардан истак чилпидим. Чилпиган истакларни йиғиштиргунча ҳам бир чой қайнар вақт ўтди. Истакларни белбоғимга қистириб ишкомга кирдим.\nҚош қорайиб, қоронғи тушган пайтда аранг поя ишидан қутулдим. Юз-қўлларимни ювиб, салла-чопонимни кийганимда обдон қоронғи босган эди. Боғ ишлагани келган қўшнилардан ҳеч бириси қолмаган, ҳамма шаҳарга жўнаб кетган, кўчада чигирткаларнинг чириллаши, қурбақаларнинг қуруллашидан бошқа товуш йўқ эди.\nМен боғдан чиққанда хуфтон бўлмаса ҳам шунга яқинлашиб қолган эди. Қоронғида туртиниб-суртиниб йўлга тушдим».\nОтам холамга хитобан деди:\n— «Сиз биласиз, бизнинг боғнинг тевараги қуюқ дарахтлик майдонлар билан ўралган. Катта кўчага тезроқ чиқиб олиш учун мен шу майдонлардан юрдим. Майдон ниҳоятда қоронғи ва ваҳимали эди. Лекин мен қоронғида бепарво борар эдим, ёлғиз қоронғида туртиниб қийналар эдим. Катта кўчага чиқиб олмоғим учун орада биттагина Ҳамдам хумдончининг чакалаги қолди».\nОтам ҳикоясини шу ерга келтириб тақагач, мен кўрпамга яхшироқ бурканиб олдим. Отам сўзида давом этди:\n— «Бир-икки қадам Ҳамдам хумдончининг майдонига томон юрдим… Йироқдан келган ёруғликни сезиб, теварагимга қарадим-да, ҳайрон бўлиб қолдим… Қаршимдаги майдондан ўткир нур шарпаси тушар эди. Бугина эмас, кишиларнинг чағир-чуғур сўзлашиб кулушлари, гижданг-гижданг билан чилдирма, ора-чора дутор, танбур, ғижжак каби созларнинг заиф, аммо юракни қитиқлайтурган товушлари эшитилар эди.\nМен тонг қотиб бир неча вақт туриб қолдим. Дарҳақиқат, бойқушлар уяси бўлган бир вайронада бундай воқеанинг юз бериши кишини албатта ҳайрон қилар эди. Ҳолбуки, мен шу кун эрталаб ҳам бу майдондан ўтган эдим. Бу ерда бирор зиёфат бўлатурган бўлса, эрта билан унинг бир асари кўринар эди. Ёш-яланглар кундуз куни ҳаракат қилганлар-да, хара-кўчалар , деб фикримдан ўтказдим.\nМен базм бўлаётган майдон орқали ўтмоқчи бўлиб, девор наҳрасидан ошиб тушдим… Ўҳ-ҳў-ў-ў, майдон ичи кундузгидек ёруғ, дарахт шохларига чироқлар осилган, ерларга ипак гиламлар ёзилган. Бир чеккага катта оқ самоворлар қўйилган, бир тарафда катта қозонлар қурилган, жаз-биз давом этар эди. Майдоннинг ўрта ерида юз чоғлиқ ёш-қари кишилар қуршалиб ўлтириб, дутор, танбур, чилдирма, ноғоралар чалиб базим қилар эдилар.\nШу чоқда бир киши олдимга югурди ва базмдагиларга қичқириб:\n— Мана, Ўсар ака ҳам келди! — деди.\nБазмдагиларнинг ҳаммалари ҳам менга қарадилар.\n— Келинг, келинг Ўсар ака, поядан қутулдингизми? — дейишдилар.\nЎша онда уларга нима деб жавоб берганимни ҳозир эслаёлмайман, чунки жуда ҳам гарангсиган эдим.\nУлар мени ўз ихтиёримга қўймай, судраб, тортиб тўрга чиқардилар. Одатда мажлисга кириб ўлтиргандан кейин фотиҳа ўқилар эди. Бироқ уларнинг ҳар турли савол ва муомалалари билан овора боииб, фотиҳа ўқиш ҳам ёдимдан чиққан. Бир оз эсимни йиғиб олгандан кейин мажлисдагиларни кўздан кечириб чиқдим. Кўпларини қайси жойдадир кўргандек бўламан… Аниқлаб қарасам умримда кўрмаган-танишмаган ёт кишиларга ўхшайдилар. Фақат уларнинг мен билан худди танишларча муомала қилишлари, отимни атаб чақиришлари, қилган ишларимни сўраб, ҳатто бояги истак чалпиб юрганимни билишлари — мени жуда ҳам ажабга қолдирган эди.\nОрадан кимдир, билмадим, ғолибо мажлиснинг бошлиғи бўлса керак:\n— Ўсар акамга дастурхон ёзилсин! — деди. Тўрда ўтирганлардан яна бириси унга қарши чиқди:\n— Илгари бир базм қилиб олайлик, сўнгра дастурхонга ҳаммамиз баравар қараймиз! — деди ва менга юзини ўгириб:\n— Сиз ҳам базмни соғиниб қолгандирсиз. Илгари базм қилайлик-а? — деб сўради.\nМенинг қорним оч бўлса ҳам, меҳмонлигим важҳидан унинг фикрига қўшилишдан бошқа чорам йўқ эди.\nСозандалар созларини тўғрилай бошладилар. Созлардан танбур, дутор, ғижжак, рубоб, чанг, най ва даф кабилар менга таниш бўлсалар ҳам, яна мен кўрмаган ва билмаган бир қанча созлар ҳам бор эди. Созлар созландилар, бир хил босиқ оғир машқ чалина бошлади.\nМашқ сиҳрлик эди… Мен ерга сингиб кетарлик даражада эзилмоқда, асирланмоқда, ичимдан бир тўлқин келиб ўзимни қаерга ураримни билмай энтикмакка бошладим. Созандалар ҳамон ҳалиги босиқ машқни секин-секин авжга чиқариб бордилар… Ахир чидаб туролмадим, пиқ-пиқ йиғлай бошладим. Нега ва нима учун йиғлар эдим, буни ўзим ҳам билмайман. Узоқ йиғладим. Ниҳоят машқ битди. Битди, лекин мени ҳам ўзи билан бирга битирди. Икки тегирмон тоши орасида янчилган кишидек мажруҳ эдим. Қимир этгали мажолим йўқ эди. Кўзимни очдим. Мажлисдагиларнинг барчаси ҳам гўё бир кўздан менинг ҳолимга кулиб қараб турар эдилар. Мен ўз ҳолимдан уялиб ерга боқдим.\nСозлар яна иккинчи машқни чалиш учун тайёрланар эдилар. Лекин мен ҳалигидек машқни эшитишдан безор бўлган эдим. Юрагим гуп-гуп уриб қолди. Боягидек машқдан яна бирини тингласам эҳтимол ажалимдан бурун ўлар, ер билан яксон бўлар эдим.\nИккинчи машқ бошланди. Машқ бошланиши билан бутун вужудимга ҳаёт суви югурди. Ўзимда аллақандай бир лаззат ҳис қилдим. Машқ ғоятда шодликли эди. Бу ниашққа не деб исм беришни билмайман.\nШу вақт ўртага ўн беш-ўн олти ёшлик бир қиз келиб кирди. Унинг сочлари жингила-жингила, юз ва кўзлари дўндуқ, устида яшил бахмалдан бурма қилиб тикилган чиройли делвагай кийими бор эди. Бир неча қадам чалишиб ўртада юрган эди, оёғидағи қўнғироқлари жинғираб кетди. Қиз машқ билан баравар ўйнай бошлади.\nМашқ давом этар, гўё нафис соз товушининг ели ўйинчи қизни ғайри ихтиёрий бир ҳаракатга келтирарди. Дунёга бир шодлик, бир руҳ ёғади, гўёки ўликлар тириларлар, ерлар силкинарлар, тоғ-тошлар куларлар, юлдузлар учарлар, дарахт шохлари титрагандек бўларлар.\nАхир шодликларим юрагимга сиғмади. Ўз эрким билан эмас, аллақандай бир куч ўтирган жойимдан турғузиб юборди. Қизнинг ёнига кириб мен ҳам ўйнаб кетдим».\nОйим билан холам ўзларини тутолмай кулиб юбордилар. Менинг бўлса кўз ўнгимга дадамнинг ўйнагандаги аҳволи келиб тўхтагандек бўлди.\nДадам давом этди:\n— «Шундай, мен ўйнай бошладим. Нима бўлса ҳам қиз билан бирдек ўйнамоққа тиришаман. Қиз мен билан бир оз ўйнаб тургандан кейин ўртадан чиқиб бир четга кетди. Лекин мен ўйинни тўхтатмадим, тўхтатиш хотиримга ҳам келмаган эди. Кишилар қарс уриб турадилар ва мени масхаралагандек қийқириб, оғиз-бурунларини қийшайтирадилар, лекин мен уларга парво қилмай, ўйинни давом эттираман…\nБир вақт алланарсага туртиниб ерга йиқилдим. Ўзимни ўнглаб олиб яна ўйинга ҳаракат қилған эдим, тағин муккамча йиқилдим.\nБир қанча вақтдан сўнг ўнгланиб ўрнимдан турдим ва кўзимни очиб теварагимга қарадим…\nОрада на кишилар, на созлар ва на бошқалар — ҳеч ким, ҳеч гап йўқ!.. Қоп-қоронғи майдон, бир ариқ ичида турибман…\nМен дадамнинг бу кўрган ҳодисасини муаллим афандига сўзлаган эдим, кулди:\n— Ваҳима, хаёлат! — деди.\n— Чиндан ҳам ваҳимми, ваҳим бўлса кишида қандай воқиъ бўлади? — деб сўраган эдим, афандим:\n— Келаси жума болалар ўртасида бу тўғрида маълумот бераман, сен ҳам шу мажлисда ҳозир бўлсанг ваҳимнинг қандай воқиъ бўлишини билиб оласан! — деди.\nМен албатта жума куни мактабга бориб афандимиздан ваҳимнинг кишида пайдо бўлишини эшитаман. Вақтингиз бўлса жума куни сиз ҳам борингиз.\nАбдулла ҚодирийЖадид адабиётиЖинлар базмиУлоқдаЎзбек насри\n«Чексиз муҳаббат-ла қучиб ўлдирсанг, Кетмоғингга изн бермаган кузни…» – Сардор САЛИМОВ\nҲикматлар маҳзани: Абдураҳмон ЖОМИЙ\n“НОБЕЛЬ МАЪРУЗАСИ” – ЛУИЗА ГЛЮК (1 071)\nАбдували ҚУТБИДДИН. Бироқ кел…(шеърлар) (932)\n«ЭНГ ЯХШИ ИЖОД НАМУНАСИ» ТАНЛОВИ ҒОЛИБЛАРИ БИЛАН ТАНИШИНГ! (917)\n«БАРЧА ЁЗГАНЛАРИМ ЁҚИБ ЮБОРИЛСИН!» (800)


“Нега улар менга орден беришмоқчи, Брежневмасманку!”\nМирзиёевга “Ўзбекистон қаҳрамони” унвони бериш ҳақида ижтимоий порталга қўйилган Иброҳим Норовнинг таклифини 14 май куни бирданига бир неча ўзбек нашрлари ёритди.\nНоров Олий Мажлис депутатларига ёзган хатида президентнинг “барча хизматларига етарлича баҳо берилмагани ва муносиб равишда тақдирланмагани”дан шикоят қилади.\nПорталга қўйилган ва бир неча нашрлар чоп этган мавзу тезгина ижтимоий тармоққа кўчди.\nИзоҳларда таклифни олқишлаш билан бирга, ўзбек зеҳниятидаги маддоҳлик ва лаганбардорлик аёвсиз қораланаётгани кузатилади.\nИзоҳлар орасида Мирзиёевни ҳам Каримов таъсис қилган ва ўзи таққан “Олтин Юлдуз”, “Мустақиллик”, “Амир Темур” каби нишонлар билан тақдирлаш таклифлари бор.\nНоровнинг аризаси эълон қилинган порталда, ва на уни ёритган сайтларда аризагўйнинг кимлиги ҳақида ҳеч нарса айтилмаган.\nСовет рахбари Леонид Брежнев анъаналарига содиқ қолган коммунист Каримов 1988 йили “Меҳнат Қизил Байроғи”, “Халқлар дўстлиги” орденлари ва юзтача ҳар ҳил медаллар, давлат нишонлари, занжирлар, хочлар билан тақдирлангани унинг биографиясида акс этган.\nБрежневнинг шода шода орденлари бўлган – Мирзиёевники эса камгина. Мустақиллик даврида олган “Меҳнат шуҳрати” ва “Фидокорона хизматлари учун” нишонларидан ташқари, унинг совет даврида “Энг яхши мерган” медалини олгани “Элтуз”га маълум.\ndata-title="“Нега улар менга орден беришмоқчи, Брежневмасманку!”" data-description="Мирзиёевга "Ўзбекистон қаҳрамони" унвони бериш ҳақида ижтимоий порталга қўйилган Иброҳим Норовнинг таклифини 14 май куни бирданига бир неча ..." data-image="https://eltuz.com/wp-content/uploads/2018/05/rasm3822.jpg" data-url="https://eltuz.com/satira/204583/" data-services="facebook,odnoklassniki,twitter,telegram" data-counter="ig">\n“Ўзбекнаво” эстрада бирлашмаси, 1 февраль куни – ўзбекистонлик таниқли хонанда Тамила (Эсмеральда Рахматова)нинг лицензиясиини бекор қилди. Тамиланинг лицензияси бекор ...\nТуркиядан Ўзбекистонга қорадори ташиëтган олти ўзбек ушланди (видео)\nИстанбулдаги Отатурк қўналғасида 1 кило 75 грамм қорадорини Тошкентга олиб кетаëтган 35 яшар Ўзбекистон ватандоши С.К ушланди. Туркиядаги “Ҳуррият” ...


Эзгу қадриятлар бардавом бўлсин | Ўзбекистон "Адолат" социал-демократик партияси\n6 Февраль, 11:01 • Бухоро вилояти, Партия лойиҳаси, Янгиликлар • 156 марта кўрилди • Комментариев к записи Эзгу қадриятлар бардавом бўлсин нет\nЎзбек халқи меҳр-мурувватли, қадди баланд халқ. Юртимизда барчамиз доим эзгу амаллар қилишга, отажон-у онахонлар ҳолидан бохабар бўлишга ошиқамиз, уларнинг дуолари ила доим юртимиз тинч ва халқимиз фаровон яшаб келмоқда.\nХусусан, Ўзбекистон “Адолат” СДП ҳам “Саховат – беназир қадрият” лойиҳаси доирасида эзгу ишларни амалга ошириш мақсадида ошиқар экан, партиянинг Бухоро шаҳар Кенгаши ҳам бу хайрли ишни партиядошлари изидан давом эттириб келмоқда. Куни кеча ушбу лойиҳани амалга ошириш мақсадида Бухоро шаҳрининг “Зулфия” кўчасида истиқомат қилувчи отахон-у онахонлар хонадонида бўлиб, улар ҳолидан бохабар бўлишди. Саттор ота Ҳайитов ва Ўғилой ая Ҳайитовалар партиядошларни кўриб, юзида таббассум билан кутиб олишди. Чунки бу ташриф илк ташриф эмас эди-да!\n— Бизнинг хонадонимизга Ўзбекистон “Адолат” партияси ходимларининг қилган ташрифи яна бир маротаба қувонтирди. Ўтган йили ҳам қандай муаммолар бор, уларнинг ечимини топамиз, дея ташриф қилишган эди. Юртимиз тинч, хонадонларимиз осойишта экан, албатта, уларнинг бир кўнгил сўраб келганликлари ҳам бизни қувонтирди. Мана, бугун улар яна бизни кўришга ташриф буюрган экан, биз жуда хурсанд бўлдик, — дейди биз билан чин дилдан суҳбат қурган 84 ёшли Саттор ота Ҳайитов.\nПартия ходимларининг лойиҳа доирасида амалга оширган фаолиятлари кўчанинг кекса-ю ёшини қувонтирди.\nҲаётимиз давомида йўлимизни ёритувчи, унга безак берувчи инсоний фазилатлар жуда кўп. Бу фазилатлар умримизнинг асосий қисмига айланган. Улар орасида саховат кўрсатиш, меҳр-оқибатли бўлиш энг олийжанобликларидан биридир. Бу туйғу инсон қалбидан ношукрликни кетказади, адоватга якун ясайди, ўзаро дўстлик, меҳр-муҳаббат ришталарини боғлайди. Яхшиликка қанот ясайди. Инсонларни бир-бирига яқинлаштиради. Шундай экан, барчамиз бундай эзгу амални ҳар вақт қилиб бормоғимиз даркор. Шундагина кўзлаган мақсадимизга эришамиз.\nБухоро шаҳар Кенгаши ижрочи котиби\nЭзгу қадриятлар бардавом бўлсин was last modified: Февраль 6th, 2018 by matbuot\n« Акция доирасида қабристон ҳудуди ободонлаштирилди 2018 йилда Тошкент шаҳрида ўртача маош миқдори 3 миллион сўмни ташкил этади »


Ўзбекистон Ёзувчилар уюшмаси » БУЮК МУТАФАККИР ИЖОДИ ДУНЁ ОЛИМЛАРИ НИГОҲИДА\nАсосий Адабий ҳаёт БУЮК МУТАФАККИР ИЖОДИ ДУНЁ ОЛИМЛАРИ НИГОҲИДА\nБУЮК МУТАФАККИР ИЖОДИ ДУНЁ ОЛИМЛАРИ НИГОҲИДА\n…Оддий тасаввурда қуёш Шарқдан чиқиб Ғарбда ботса, унинг нурлари Токио ё Тошкент, Москва ё Нью-Йорк шаҳарларида бўладими, буюк мутафаккир Алишер Навоий ҳазратларининг муҳташам ҳайкалига албатта бир бор тушиб ўтиши тайин.\nБу Навоий вилоятида ўтказилган “Алишер Навоий ижодий меросининг умумбашарият маънавий-маърифий тараққиётидаги ўрни” мавзусидаги III анъанавий халқаро илмий-амалий конференциясида навоийшунос олимлар, тарихчи ва профессорлар томонидан алоҳида таъкидланган фикрлар. Демак, Алишер Навоийнинг меросидан, муаззам ҳайкалидан куч олган офтоб мажозий маънода бутун оламни маънавият ёғдуси билан мунаввар этади. Шундан бўлса керак, бутун дунё уни севиб ўқийди, ўганади.\nНавоий шаҳридаги муҳташам Ёшлар марказида вилоят ҳокимлиги, Ўзбекистон Республикаси Олий ва ўрта махсус таълим вазирлиги, Фанлар Академияси, Республика Маънавият ва маърифат маркази Навоий вилоят бўлими, Навоий давлат педагогика институти ҳамкорлигида ташкил этилган анъанавий халқаро анжуманда Озарбайжон, Туркия, Мўғулистон, Қозоғистон, Туркманистон, Тожикистон, Афғонистон, Эрон, Ҳиндистон, Россия, Венгрия, Швеция каби 15 га яқин давлатдан 50 дан ортиқ навоийшунос олимлар, академиклар, шунингдек, юртимизнинг барча вилоятларидан ижодкор зиёлилар, маънавият соҳаси мутахассислари, фаоллар, талабалар иштирок этди.\nПрезидентимиз Шавкат Мирзиёев ташаббуси билан Навоий вилоятида анъанавий тарзда ўтказилаётган халқаро конференция миллий ўзлигимизни англаш, буюк аждодлар номини тиклаш, уларнинг нодир маънавий меросини асраб-авайлаш, ўрганиш ва кенг тарғиб қилишга қаратилаётган алоҳида эътибор ифодасидир.\n– Ўзбек, туркман, қозоқ, қирғиз, турк, озарбайжон азалдан бир оиладек яшаб келаётган иноқ халқлардир, – дейди Озарбайжон миллий академияси Низомий Ганжавий номидаги адабиёт институти профессори, филология фанлари доктори Алмаз Улви хоним. – Бу Алишер Навоийнинг эзгулик, муҳаббат, дўстлик, адолат, тинчлик каби гўзал фазилатлар, маънавий-ахлоқий қадриятлар тўғрисидаги қимматли ғоялари билан узвий боғлиқдир. Шоир номи билан аталувчи вилоятда бундай йирик анжуманнинг ўтказилиши буюк сўз санъаткорига бўлган юксак ҳурмат-эҳтиром намунасидир.\nДарҳақиқат, шоир бутун умр халққа хизмат қилди, асарларида эзгу ғояларни тарғиб этди. Мутафаккир ҳаётини ўрганар эканмиз, умри давомида бунёдкорлик, яратувчанлик ишларида шахсий ибрат кўрсатганига амин бўламиз.\n– Алишер Навоий асарларида таълим ва тарбияга алоҳида ўрин ажратилган, – дейди Бобур жамғармасининг Афғонистондаги вакили, ёзувчи Абдуллоҳ Роэн. – Мен “Навоийшуносликнинг бошланиш оқими Афғонистонда” номли маърузамда ҳам туркийда, ҳам форсийда баробар ижод қилган буюк мутафаккир ижодининг афғон заминидан бошлангани, бу диёрда илм-маърифат нақадар ривожлангани, дунё тамаддунида аждодларимизнинг тутган ўрни хусусида алоҳида тўхталиб ўтдим. Туркий халқларнинг беназир шоири Алишер Навоийни ўрганиш ва унинг ижодини тадқиқ қилиш адабиёт шайдолари, умуман, маърифатли авлоднинг муқаддас бурчи, десам асло муболаға бўлмайди.\nМамлакатимизда Алишер Навоий номидаги давлат стипендияси таъсис этилган 2009 йилдан буён Навоий вилоятидан 34 иқтидорли талаба мазкур стипендия соҳиби бўлган. Вилоят миқёсида ўтказиладиган «Навоийлик ёш навоийхонлар” кўрик-танловининг ўтган йилги якуний босқичида Кармана туманидаги 4-умумий ўрта таълим мактабининг 8-синф ўқувчиси Иброҳим Ғаффоров буюк аждодимиз ғазалларини ёд олиш, ифодали ўқиш, матннинг насрий баёни (ёзма шарҳи)ни ярата олиш каби шартлар бўйича билим ва маҳоратини намойиш этиб, ғолибликни қўлга киритган ва унга Президент совғаси – “Spark” автомобили берилган.\nМазкур танловнинг жорий йилги ғолиби Кармана туманидаги 28-умумтаълим мактабининг 9-синф ўқувчиси Комила Ҳамроевага ҳам «Spark» автомобили совға қилинди.\nНавоийни ўрганиш ва уни тарғиб этиш бугун ҳар қачонгидан ҳам долзарб аҳамият касб этмоқда. Буюк мутафаккир асарлари турли тилларга мукаммал таржима қилинаётир.\nАнжуман давомида навоийшунослар шўъбаларга бўлиниб, шоир ва мутафаккир ижодини ўрганишда эришилган ютуқлар ва ечимини кутаётган масалалар хусусида сўз юритди. Буюк мутафаккир асарларини дунё тилларига таржима қилиш, ўқувчиларга тушунарли, равон тилда баён этиш хусусидаги изланишлар самараси таҳлил қилинди. Шоир ижодига мурожаат этиб, фалакиёт, педагогика, тилшунослик борасидаги бой тажрибасидан унумли фойдаланиш бугунги куннинг долзарб вазифаси экани таъкидланди.\nКонференция доирасида Алишер Навоийнинг ҳаёти ва ижодига оид кўргазма ташкил этилди. “Фарҳод” маданият саройида таниқли санъаткорлар ижросида саҳна кўринишлари намойиш этилди, шоир ғазаллари билан айтиладиган дилбар наволар янгради.\nАнжуманда Навоий вилояти ҳокими Қ.Турсунов сўзга чиқди.\nНуриддин РАҲИМОВ, Сирож АСЛОНОВ олган суратлар, ЎзА\nСайт бўлими: Адабий ҳаёт, Янгиликлар, Ҳудудий хабарлар\n© 6178 Ўзбекистон Ёзувчилар уюшмаси


МДҲда “Tax free” тизими жорий этилиши мумкин - Anhor\nAnhor Все посты МДҲда “Tax free” тизими жорий этилиши мумкин\nМДҲ давлатлари мутахассислари Ҳамдўстлик ҳудудида Европада амал қиладиган “Tax free” хизматига ўхшаш қўшимча қиймат солиғи миқдоридаги пулни харидорларга қайтариш тизими жорий қилиниши имкониятини кўриб чиқмоқда. Бу ҳақда “Норма” нашрига таянган ҳолда “Кун” хабар беради.\nМДҲ қўмитасининг расмий сайтидаги маълумотларга кўра, бу ҳақида МДҲнинг туризм бўйича кенгаши раиси, Беларусь Республикасининг туризм бўйича вазир ўринбосари Чеслав Шульга Санкт-Петербургда бўлиб ўтган МДҲ парламентлараро ассамблеясидаги ялпи мажлисда айтиб ўтди.\nЭслатиб ўтамиз, “Tax free” тизими хорижий давлатлар фуқаролари харид қилган буюмлар нархи устига қўйилган ҚҚС миқдоридаги суммани улар ушбу буюмларни сотиб олган мамлакатларни тарк этаётган пайтларида қайтариб беришни назарда тутади. Қайтариб бериладиган пул миқдори ушбу давлатда жорий қилинган ҚҚСнинг катта-кичиклигига боғлиқ равишда умумий нархнинг 7 фоиздан 22 фоизгача бўлган қисмини ташкил этиши мумкин.\nЮридик шахслар учун иш бўйича хорижга бориш билан боғлиқ бўлган сарф-харажатларга қўйилган ҚҚСни қайтариб бериш тизими ҳам жорий қилинган.\ntax freeқўшимча қиймат солиғимдҳхарид


Google Play’да Telegram’нинг Android учун норасмий мижози Challegram ишлаб чиқарувчиси ўзгарди. Эндиликда Google’дан иловалар учун дўконда илова яратувчиси Telegram LLC компанияси экани кўрсатилди. Аввалига Challegram’ни Павел Дуровдан Android учун Telegram мижози яратиш бўйича танлов ғолиби – россиялик Вячеслав Крилов ишлаб чиққанди.\nДастурни Android-смартфонларда ишлатиш мумкин ҳамда у чақириқнинг каттароқ тезлиги ва қоронғи мавзунинг борлиги билан ажралиб туради.\nАфтидан, Challegram iOS учун мўлжалланган Telegram X иловасига ўхшаб кетади. У ўтган ойда тақдим этилганди ҳамда Swift дастурлаш тилида ёзилган. Android учун илова TDLib’да ёзилган ва 64 разрядли девайсларга оптималлаштирилган. Шу тариқа ишлаб чиқарувчи, Telegram LLC компанияси, тезроқ ҳаракатланиш имкони ва ҳимоянинг юқорироқ даражасини таъминлаб бермоқчи. Challegram’ни Google Play дўконидан юклаб олиш мумкин.\nАввалроқ Павел Дуров компанияси iOS учун Telegram X номи остида Telegram’нинг қўшимча версиясини чиқарганди. Илова оширилган иш тезлиги, камроқ энергия сарфи ва рангли мавзуларнинг борлиги билан ажралиб туради.


Ижтимоий тармоқларда тарқалган мазкур видеони синчиклаб ўрганиш шуни кўрсатмоқдаки, Кремль руслар ва русийзабонларни «АҚШ ИДни қўллаб-қувватламоқда», деган фитна назарияси билан алдамоқчи.\nИжтимоий тармоқларда тарқалган мазкур видео таҳлили шуни кўрсатмоқдаки, Кремль руслар ва русийзабонларни АҚШ «Ислом давлати»ни (ИД) қўллаб-қувватламоқда, деган фитна назариясибилан лақиллатмоқчи.\nАсосан Украинадаги россияпараст айирмачилар фаолиятини ёритиш билан шуғулланувчи Кремль назоратидаги «Русская Весна» (Рус баҳори) сайти 6 сентябрь куни YouTube тармоғига видео жойлади, унда гўёки Суриядаги ИД жангариси унинг гуруҳи АҚШ тарафидан қўллаб-қувватланганини тан олган.\nВидеонинг айрим жиҳатлари тахминий иқрорнинг ҳақиқийлигини шубҳа остида қолдирмоқда.\nАсирга жавоблар айтиб турилган\n8 минутлик видеода бир гуруҳ номаълум кимсалар олдида тиз чўкиб турган, қўллари ва кўзлари боғланган одам тасвирланган.\nКремль қўллаб-қувватловидаги веб-сайтдан олинган видеолавҳада «Ислом давлати» жангариси экани айтилган шахснинг сўроққа тутилаётгани кўрсатилган. Таглавҳада «Америкаликлар озиқ-овқат ва қуроллар билан таъминлаганлар», деб ёзилган. Субтитрларда жавоблар нотўғри изоҳлангани етмагандек, видеода ўргатиб туриш билан боғлиқ ҳолатни яширилган. (File)\n12 сентябрь куни Суриянинг Идлиб вилоятидаги Бинниш шаҳрида ҳар қандай рейдларга тайёр туриш мақсадида қўлбола газ ниқобларини тақиб кўраётган болалар. Сурия режими ва унинг Россиялик иттифоқдоши исёнчиларнинг сўнгги қўрғони бўлган Идлибни қайтариб олиш билан таҳдид қилмоқда. (Муҳаммад Ҳаж Кадур/AFP)\n11 декабр куни Сурия раҳбариятининг Facebook тармоғидаги расмий саҳифасида эълон қилинган тарқатма сурат: Россия президенти Владимир Путин (чапдан иккинчи) ва унинг суриялик ҳамкасби Башар Асад (ўнгдан иккинчи) Суриянинг Латакия вилоятида жойлашган Хмеймимдаги Россия авиабазасида россиялик ҳарбий зобитлар учрашмоқда. (Сурия раҳбариятининг Facebook саҳифаси/AFP)\nҲарбий кийимдаги одам араб тилида, Сурия шевасида сўзлаб, ИД аъзоси экани айтилган Дайр Ал-Бухтлик (Абу Умар Ал Хораний номи билан ҳам таниш бўлган) Суҳайб Иззидин Ал-Зуабий исмлик шахсдан «интервью» олган.\n«Русская весна» томонидан берилган араб ва рус тилларидаги субтитрлар ўртасида фарқ кишини ҳайратга солади. Субтитрларда жавоблар нотўғри изоҳлангани етмагандек, видеода ўргатиб туриш билан боғлиқ ҳолатни яширилган.\nМасалан, лавҳа аввалида кимнингдир суратга олиш вақти келганини билдириб, рус тилида «Мотор!» дегани эшитилади.\nИнтервью «Исминг нима? Тахаллусинг нима? Қаердансан?» каби оддий саволлар билан бошланади, тутқун эса минғирлаб, сўроққа тутувчи айтиб турган жавобларни қайтаради.\nСўроққа тутувчи «Қайси бўлинмада бўлгансан?» деган тўртинчи саволини бир неча бор ва турлича такрорлайди, тутқун эса нима деб жавоб беришни билмайди.\nАввалига Ал-Зуабий «ИДда бўлганман», деб айтади. Сўроққа тутувчи давом этади: «Яхши, ИДда, айнан қайси гуруҳда? Гуруҳ раҳбари ким эди? Гуруҳ амири ким эди?»\n«Қора Тош бўлинмасидан», дейди тутқун. «Қора Тошдаги раҳбарингиз ким эди?» деб давом этади сўроққа тутувчи.\nАсир сукут сақлайди, сўроққа тутаётган шахснинг сабри чидамай, «Сенга нима бўлди? Ҳозирги гуруҳингизнинг амири ким?» дея саволини такрорлайди.\n«Ироқлик Абу Бакр Ал-Бағдодий», дейди Зуабий ИД раҳбарини назарда тутиб.\n«Ҳозирги гуруҳингизнинг раҳбари ким? Сизларни қўлга олган вақтимиздаги гуруҳингизни? деб қайтаради сўроққа тутувчи кимса.\nКамера ортида кимдир жавобларни айтиб туради, асир эса ва ниҳоят сўроққа тутувчи истаган жавобни айтади.\n«Қора Тош» бўлинмаси дала қўмондони Абу Айюб ал-Ироқийнинг исми титрларда Абу Бакр ал-Ироқий бўлиб келган. «Ал-Сувайда саҳросидаги гуруҳ 1500 жангаридан таркиб топган, менинг бўлинмамда эса 250 та жангари бор. Қуролларни америкаликлар етказиб беришган.»\nАсирга такрор-такрор берилган саволлар ва жавобларнинг русча матни келтирилмаган.\nРус тилидаги таржима ҳақиқатдан йироқ\nСаволларнинг иккинчи туркумида ҳам рус таржимаси араб тилидаги аслидан фарқланади.\n«Ҳарбий тайёргарлик қаерда ўтказилган? Сизларга қанча тўлашган?», дейди савол берувчи.\nАсир арабчада «Мени ИДнинг Руқбон қочқинлар масканида тайёрладилар», деб жавоб қайтарган.\nРусча титрларда эса бундай дейилади: «Америкаликлар мени Руқбон қочқинлар масканидаги ИД сафларида тайёрладилар».\nКейинги саволда ҳам яна бир қарама-қаршилик кўринади.\n«Оммавий ахборот воситалари, WhatsApp ва Facebook тармоғида ёш болалар асирларни ўлдираётганини тез-тез кўриб турамиз. Бу болалар ҳақида нима биласиз, улар қаерда?», деб ёзилади русча титрларда.\nАслида сўроққа тутувчи бундай дейди: «12 ёшгача бўлган болалар одам ўлдириш, хунрезлик каби жиноятларни содир этаётганларини кўп кўрамиз...»\nАл-Зуабийнинг айтишича, бу болаларнинг «миялари заҳарланмоқда, шу сабабли улар биладиган ягона ҳақиқат – қон тўкиш ва одам ўлдиришдир».\nУ ёш болалар ҳам Руқбонда тайёргарликдан ўтишганини айтади. Болалар худкушликка тайёрланганми-йўқми деган саволга, у «ҳа» деб жавоб берган.\n«Яқинда ал-Сувайдада ИД ҳужуми амалга оширилди», деди сўроққа тутувчи босим билан. «Ҳужум вақтида сен қандай вазифани бажардинг?»\n«Гуруҳимиз ўз-ўзини портлатувчи худкушлардан таркиб топган эди», деди Зуабий. «Биз бир вақтнинг ўзида ал-Сувайданинг ичидан ва унинг ташқарисидан ҳужум қилишимиз керак эди. Гуруҳлардан бири Идлибга кимёвий ҳужум ҳақидаги фитнали видеони тасвирга олиш учун юборилган эди. Бунда Сурия армиясини айблаш мақсад қилинган эди.»\nБу жавоб режимнинг Сурияликларга қарши кимёвий ҳужум айбини яшириш учун Кремль томонидан тез-тез қўлланадиган хитобни ифода этади. Жавобдаги яна бир қизиқарли жиҳат шуки, Иордания чегараси яқинидаги жануби-шарқий Сурияда жойлашган ал-Сувайда – Туркия чегарасига яқин, Суриянинг шимоли-шарқидаги Идлибдан 400 километр узоқда жойлашган.\nЮқорида тилга олинган қарама-қаршиликлар билан бир қаторда, камера ортида аниқ бошқарув остида қўрқиб турган асир молиявий қийинчиликлар сабабли ИД сафига қўшилганини тан олган.\nУ видеолавҳанинг бошидан охирига қадар тушуниб бўлмайдиган тарзда гапирган ва қўрқиб тургани аниқ эди. Видеода кўринмаган Сурия ва Россия ҳарбийлари уни ўлим ёки таҳдидлар билан гапиришга мажбур қилаётганларини тахмин қилиш мумкин.\nИжтимоий тармоқ фойдаланувчилари Кремлнинг ҳатти-ҳаракатлари устидан кулмоқдалар\nАраб ва рус тилида сўзлашувчилар турли ижтимоий тармоқларда видеони мазах қилишган.\nYouTube тармоғида русийзабонлар ҳақоратомуз изоҳлар қолдиришди.\n«Шу ҳам саҳналаштирилган намойиш бўлдию? Видеонинг 1:11 дақиқасида аскар асирга савол бериб унга қайси исмни айтишни буюрди», деб фикр қолдирди Абу Бублик.\n«Останкинода (Россия давлат телеканали студияси) навбатдаги суратга олиш куни...», деб ёзган Вова Копейкин.\n«Бу видео саҳна ортида нима бўлаётганини, араб тилида асир нима дейиши кераклигини айтиб туришганини англамайдиган, русийзабон аудиторияга мўлжалланган», деб қўшимча қилди Аҳмед Ҳасан.\n«Таржиманинг ярмидан кўпи хато. Бу видео саҳналаштирилган бўлиб чиқса ҳайрон бўлмайман», деб ёзди Рамил Гаифуллин.\n«Видео ҳақиқийга ўхшамайди. У қандай қилиб уларга ким озиқ-овқат ва қурол етказиб берганини билиши мумкин?», деб савол беради Присцилла Табаки. «Уларга АҚШ юк машиналарида озиқ-овқат етказадими? Бу очиқдан-очиқ ташвиқот.»\nАраб тилида сўзлашувчиларнинг фикрлари ҳам шундай.\n«Ўхшамаган роль, телба Шабихалар (Сурия ҳукумати тарафдорларига қўйилган лақаб). Ифлос руслар қандай ёлғон гапиришни режимдан ўрганиб олиб, энди улардан ҳам ўзиб кетишяпти», деди Муҳаммад Су Facebook тармоғида.\n«Асир руслар унинг миясини тозалашда нимадан фойдаланганларини айтмаган. Детектив эса ундан Персил ёки Ариелмиди, деб сўрашни унутган», деди Холид Алса кир ювиш кукунини назарда тутиб.\nFacebook тармоғидаги худди шу постда «Жин урсин, ахир бу уч ўлчамли ёлғон-ку», деб ёзади Абу ал Валид Албукамали. «Иордания чегараси яқинидаги Руқбон лагерида тайёрланган ИД жангариси Сурия озодлик армияси ва Жабҳат ал Нусра Идлибда нималарни режалаштирганини билармиш. Ё қудратингдан!»


Декабрь 04, 2020 УСТОЗ БОҒБЕК ҚОСИМОВНИ ХОТИРАЛАБ !!! Декабрь 04, 2020 НИЛУФАРГА ҲОМИЙЛИК ЁРДАМЛАРИ КЎРСАТИЛДИ Декабрь 03, 2020 САВОБ ИШ ҚИЛИШ БУРЧИМИЗДИР Декабрь 03, 2020 3 ДЕКАБРЬ – ХАЛҚАРО НОГИРОНЛАР КУНИ Ноябрь 30, 2020 ТАКТИК ЎҚУВ МАШҒУЛОТИ ЎТКАЗИЛДИ\nАвтор: Сабрижамил Октябрь 21, 2020\nЎзбек тилининг давлат тили сифатидаги мақомини ошириш, миллий маънавиятимизни юксалтириш ва ёшларда ўзбек тилига бўлган юксак ҳурматни шакллантириш юзасидан туманимизда Ўзбек тилига Давлат тили мақоми берилганлигининг 31 йиллиги муносабати билан турли тадбирлар ва танловлар ўтказилди.\nҲазорасп туманидаги Фольклор театрида Ўзбек тилига Давлат тили мақоми берилганлигининг 31 йиллиги муносабати билан "Қадринг баланд бўлсин, она тилим!" мавзусида ўтказилган адабий-бадиий тадбир ҳам шулар жумласидандир.\nТадбирда тумандаги барча умумтаълим муассасаларининг она тили ва адабиёти фани метод бирлашма раҳбарлари ва ёшлар иштирок этдилар.\nТадбирда ўзбек тилни мадҳ этувчи шеър, куй, қўшиқлар ва алломалар фикрларининг саҳна кўринишлари билан акс эттирилиши барчада катта таассурот қолдирди.\nТурли тадбирлар ўтказилиши билан бирга ўқувчиларнинг ўзбек тили бўйича имловий саводхонлигини ошириш мақсадида "Ўзбек тилим ифтихорим!" танлови ҳам ўтказилди.\nТанлов жараёнида ўқувчилар ўзбек тилининг жаҳон миқёсида тан олинганини яна бир карра англаб етдилар.\nШунингдек, тадбир давомида "Ўзбек тилим ифтихорим!" иншолар танловининг ғолиб ва совриндорларига совғалар топширилди.\nЎзбек тилига Давлат тили мақоми берилганлигининг 31 йиллиги муносабати билан мактабларда ўзбек тилининг нуфузини оширишга ҳам жиддий эътибор қаратилди.\nҲАР БИР МУРОЖААТ ЭЪТИБОРГА ОЛИНДИ\nСайёр қабул: МУРОЖААТЛАР ИЖРОСИ - АҲОЛИ МАМНУНЛИГИДА АКС ЭТМОҚДА\nМАҲАЛЛА ФИДОЙИЛАРИГА “МЕҲР-САХОВАТ” КЎКРАК НИШОНИ ТОПШИРИЛДИ\nҲАЗОРАСП ТУМАНИДА ЗАМОНАВИЙ ЯНГИ БОҒЧА ФОЙДАЛАНИШГА ТОПШИРИЛДИ\nТАКТИК ЎҚУВ МАШҒУЛОТИ ЎТКАЗИЛДИ\nНИЛУФАРГА ҲОМИЙЛИК ЁРДАМЛАРИ КЎРСАТИЛДИ\n3 ДЕКАБРЬ – ХАЛҚАРО НОГИРОНЛАР КУНИ\nСАВОБ ИШ ҚИЛИШ БУРЧИМИЗДИР\nСўнги қўшилган маълумот: 2020-12-04 05:52:00


Ҳозирги кунда Тошкент давлат аграр университети Европа, АҚШ, МДҲ давлатларининг ривожланган олий таълим муассасалари ва ўқув марказлари билан ҳамкорлик алоқаларини олиб боради.\nУниверситет чет эл ОТМ ва ИТИлари билан 30 дан зиёд шартнома ва меморандум имзолаган. Бунга охирги икки йил давомида университет раҳбар ва педагог ходимларини 100дан ортиғи малака ошириш курсларига, стажировкаларга ҳамда 200дан зиёд талаба чет эл университетларида ишлаб чиқариш амалиётларига юборилганини мисол қилиб келтирсак бўлади. Kорея миллий тадқиқотлар фонди билан тузилган шартнома асосида ҳозирги кунда кореялик икки нафар профессор университетда фаолият олиб бормоқда.\nУниверситетнинг таклифи асосида ва халқаро ҳамкорликни янада кенгайтириш мақсадида 3 февраль куни Bioversity International ўсимликлар генетикаси халқаро институти ҳамда Вашингтон университети профессори Девера Жарвис ТошДАУга ташриф буюрди. Ташриф давомида Девера Жарвис университет раҳбарияти билан учрашди ва ТошДАУ ҳамда Вашингтон университети ўртасида икки томонлама ҳамкорликни ўрнатиш истагини билдирди. Девера Жарвис университет магистрлари ва катта илмий ходим изланувчиларига “ғалла генетикаси” мавзусида маъруза қилди.\nУниверситет ҳаётида Корея Республикаси Конгджун университети президенти Ким Хи Со бошчилигидаги делегацияси ташрифи яна бир муҳим воқеа ҳисобланди. Конгджун университети президенти Ким Хи Со бошчилигидаги делегация 6 февраль куни университетга ташриф буюрди. Ташриф давомида жаноб Ким Хи Со университет ректори Ботиржон Сулаймонов билан учрашди.\nУчрашув чоғида Конгджун университети президенти Ким Хи Со университет ректори Ботиржон Сулаймонов билан музокаралар ўтказди. Меҳмонлар университетда олиб борилаётган илмий изланишлар ва халқаро лойиҳалар ҳақида хабардор қилинди. Ташриф давомида университет профессор ўқитувчилари KOICA ва KOPIA Халқаро ҳамкорлик агентликлари билан бирга амалага ошираётган лойиҳалар билан таништирилди ва қилинган ишлар меҳмонлар томонидан юқори баҳоланди.\nУчрашувдан сўнг меҳмонлар университетнинг экспериментал тажриба станциясига ташриф буюрди ва KOICA томонидан яратилган замонавий гидропоника иссиқхонасини бориб кўришди.\n01:04 / 06.02.2018\nСамарқанддаги касб-ҳунарга ўқитиш маркази битирувчиларига диплом топшириш маросими бўлиб ўтди\n15:39 / 27.12.2017\nТАТУда масофавий таълим имконияти пайдо бўлиши мумкин\n18:48 / 15.12.2017


Австралиялик журналистлар таҳририятга кириб қолган илонни антиқа йўл билан тутишди\n20:42 / 01.08.2017\nАвстралиянинг Дарвин шаҳридаги Channel 9 телеканали таҳририятига кутилмаган меҳмон – бўғма илон кириб қолди. У компьютерлардан бири ортига яширинган бўлган, деб хабар бермоқда The Telegraph нашри.\nЖурналистлар илонни тутиш жараёнини видеога олишган. Ходималардан бири уни кийим осгич билан тортиб олишга муваффақ бўлган. Шундан кейин у илонни қўллари билан ушлаб, уни пакетга солишга уринган. “Ё Тангри, у кичкина эмас экан”, деб айтган кадр ортида кимдир.\nРоликни каналнинг янгиликлар бўлими директори Кейт Лимо твиттердаги саҳифасида жойлаштирган ва унга рақобатчиларга билдирилган ҳазиломуз мурожаат бириктирган: “Ҳой, NTNews – сиз илонларни биринчи саҳифага жойлаган бир пайтда, биз уларни таҳририятимизда тутмоқдамиз!”.\nNTNews ҳам бунга “Илонлар бизнинг идорага келмайди. Уларни тимсоҳлар ҳуркитади”, деб муносиб жавоб қайтарган.\nтелеканал Австралия илон таҳририят


Тожикистонда тўрт кишидан иборат бир оила ўзини дорга осди\n14 апрел 2021, Тошкент вақти: 21:41\nХўжанд шаҳри чеккасидаги Ғозиён қишлоғидаги Жўраевлар хонадонидан 5 август куни эрталаб бирданига тўртта тобут чикди.\nСўғд вилояти ИИБ берган маълумотга кўра, бир кун олдин кечқурун эр-хотин ўртасида қаттиқ жанжал бўлган. Шундан сўнг эрталаб Гавҳар Жўраева оғилхонага кириб аввал икки фарзандини, кейин эса ўзини дорга осган. Мурдаларни сал кечроқ топиб олган Алишер Жўраев уларни дордан тушириб, сўнг ўзини осган.\nРасмий маълумотларга кўра, сўнгги етти ой мобайнида Сўғд вилоятида юздан ортиқ одам ўз жонига қасд қилган. Ҳар йили эса вилоятда 200дан ортиқ одам худкушликка қўл уради.


Вазирлик диққатига: Қўштепа туманида 32 йил таъмирланмаган, таъмирталаб мактаб бор! - Халқ сўзи\n17:52 05 Июль 2019 Жамият\nТашқаридан қараганда мактаб бинойидай кўринади. Таълим тизимига, мактабларга жиддий эътибор қаратилаётган бир пайтда, наҳотки Фарғона вилоятида шу даражада аянчли ҳолга келиб қолган муассаса бўлса?! Аҳвол ижобий эмаслиги бу ерда таълим олаётган болалар, ўқитувчилар кайфиятига нечоғли таъсир кўрсатаётган экан? Мактаб мукаммал таъмирга муҳтож бўла туриб мутасаддилар бирор чора кўрмаганмилар? Мактабни мукаммал таъмирлаш учун давлат дастурига киритишнинг шу пайтгача нега уддасидан чиқилмаган?\nЎқув муассасасини обдон кузатсангиз сизда ҳам мана шундай саволлар уюми онгу шуурингизга ёпирилиб келиши аниқ. Келинг,бошидан бошлаймиз!\nЎқчи қишлоғидан Қўштепа туман марказига элтувчи йўлнинг шундоққина ёқасида жойлашган 27-умумтаълим мактаби 1987 йили фойдаланишга топширилган. Қуввати дастлаб 620 ўринли, ҳозирда негадир 720 ўқувчига мўлжалланган деб юритилаётган даргоҳда айни пайтда 987 болага 64 нафар устоз сабоқ беради. Жумладан, бошланғич синфларга мўлжалланган 120 ўринли бинода синф хоналари етишмаслиги сабаб тўртинчи синфлар юқори синфлар биносида ўқишади.\nМактаб директори қандай фикрда?\n—Таълим тизимида туман, вилоят миқёсида ишлаганман,—дейди мактаб директор Зоиржон Тожибоев. —Шароити оғирлиги учун шу мактабга жўнатишди. Аҳвол мен ўйлагандан ҳам оғирроқ эканлигини бу ерга келиб билдим. Орада кетиб қолдим, яна қайтаришди. Ахир ҳаммамиз қочиб кетаверсак, аҳволни кимдир ўнглаши ҳам керакку! Мактабнинг ҳолати ўқитувчилар ишчанлиги, кайфиятига ҳам салбий таъсир кўрсатаётгани яққол сезилади. Айрим фанлар бўйича етишмаётган ўқитувчилар ўрнига яхши мутахассисларни таклиф этдим. Оз вақт ишлаб шароит йўқлигидан кетиб қолишяпти. Ҳозир ҳам инглиз ва рус тили ўқитувчилари етишмайди. Ҳеч ким бу мактабга келишни хоҳламаяпти. Ўқувчи ва ўқитувчиларга шароит яратиш мақсадида тегишли идораларга бир неча бор мурожаат қилдим. Навбатдаги ўқув йили учун мўлжалланган инвестиция дастурига киритиш ҳақида туман халқ таълими бўлимига расмий хат билан чиққанман. Назаримда, улар ҳам бундай сўров билан юқоридан ижобий жавоб олишолмаган. Барибир шундай аҳволдаги мактаб бу йил ҳам негадир дастурга кирмай қолди.\nИчки имкониятлардан келиб чиқиб, умуман яроқсиз бўлиб кетган эшикларни алмаштирдик, айримларини ямадик, тутқичлар ўрнатдик. Мактаб орқасидаги ташландиқ ерда ҳашар йўли билан спорт майдони қилдик. Хуллас, эскини эплаб, эсимиз кетяпти. Ромларнинг ойналарини артишнинг иложи йўқ, чунки тозалаётганда умрини аллақачон ўтаб бўлган ҳаддан ташқари катта ромлар пастга қулаб, ойналари чилпарчин бўляпти. Ҳавонинг иссиқ кунларида айрим синфларда ўқитувчилар деразаларни очишга қўрқишади, чунки чириб, узилиб тушишга келиб қолган. Полларнинг аҳволини айтмаса ҳам бўлади. Назаримда, шароити бизникидан оғирроқ мактаб вилоятда ҳам бўлмаса керак. Нима учун дастурдан тушиб қолаётганидан ҳайронман.\nМактабдаги бугуннинг манзаралари\nМактаб раҳбарлари ва маҳалла фаоллари ҳамроҳлигида синф хоналарини кўздан кечирамиз. Рус тили, биология хоналаридаги ленолиумлар йиртилиб, остидаги шағалу қумлари чиқиб ётибди. Ямоқчилар ҳам яшасинлар, тўғри келган рангдаги қопламаларни ёпиштириб кетаверишибди. Қолган синфларда ҳам аҳвол шу.\nИнформатика хонасида махсус столлар бор холос, компьютердан дарак йўқ. Ўқувчилар уйида бўлмаса, компьютерни мактабида фақат тасаввур қиларканлар. Ахборот технологиялари асрида-я?! Дарслар қандай ўтилади?\n—Тўғриси, шу йил январигача мактабимизда компьютер бўлмаган,-дейди информатика ўқитувчиси Қобилжон Солижонов. Тугалланган ўқув йили давомида амалий машғулотларни битта технология ёрдамида фақат қизиққан болалар билан тасвирни мана бу проект орқали экранга тушириб олиб, кўрсатиб тушунтираман. Биз ҳам бошқалар каби компьютерлашган синфларимиз бўлишини истаймиз. Ҳолатга қараб иш тутяпмизда.\nМактабларда электрон доскалардан фойдаланилаётган бир пайтда бу ерда чет тили хонасидаги доска икки жойидан ёрилиб кетган, шкафлар ҳам алмисоқдан қолган. Кимё фанидан лаборатория хонасига юзланамиз. Бу ерда амалий машғулот учун бирор бир жиҳоз йўқ. Улар яроқсиз ҳолга келиб қолганлиги учун аллақачонлар ҳисобдан чиқариб юборилган. Лаборант Ферузахон Қўчқорованинг айтишича, амалий машғулотларга тажриба воситаларини қўшни—20 умумтаълим мактабидан ойда бир марта олиб келиб туришаркан.\nБиология фани хонаси деярли жиҳозланмаган, кўргазмали воситалар йўқ ҳисоби, лаборатория эса бўм бўш. Биология фани ўқитувчиси Ҳилолахон Аҳмаджонова икки нафар биолог таътилдан олдин бериладиган ойлик маошидан пул тўплаб, хонани бир амаллаб янги ўқув йили учун таъмирлаб олишларини айтди.\nУзоқ йиллардан буён ишламай турган мактаб ошхонасини ку гапирмаган маъқул. Фотосуратларни кўрсангиз кифоя.\nТадбирлар ўтказиладиган хонанинг қаттиқроқ тегиб кетсангиз ағанаб тушадиган эшиги устма уст бўёқ қилинаверганидан “семириб” кетган.Чириб кетган ромлар, моғор босган шифт ва деворлар, ранги ўчган ва синган ўтиргичларни кўриб ачиниб кетасан,киши. Унча катта бўлмаган залнинг ҳавосизлиги нафасингизни қайтаради. Спорт залидаги аҳвол ҳам дилингизни хира торттиради. 9х12 ўлчамли залга кираверишдаги манзаранинг ўзи кайфиятингизни бузади. (спорт зал киравериши фотоси бор)\n— Мана шу майдон ташландиқ бўлиб ётганди, — дейди директор. —Тепа-пастликларини текислаб, спорт майдонига ўхшатиб олгунимизча, эркак ўқитувчиларимиз қаттиқ меҳнат қилишди.\nМактабда шароитнинг йўқлиги таълим сифатига ҳам таъсир қилган\nМактабда кейинги ўн йилда директор етти марта, катта синфларда директорнинг илмий ишлар бўйича ўринбосари тўрт марта, бошланғичларда уч марта, маънавий-маърифий ишлар бўйича ўринбосар тўрт марта алмаштирилди. Раҳбарларнинг қўнимсизлиги педагогик жамоани “кун ўтсинга“ ишлашга ўргатиб қўйгани аён ҳақиқат. Бир неча йиллардан буён ҳукм суриб келаётган юқоридагидек аҳвол уларда тушкун кайфиятнинг давомийлиги, бепарволик, ўзибўларчилик кайфиятини қарор топтирди. Каттагина жамоада атиги икки нафар биринчи, 17 нафар иккинчи тоифа, 35 нафар мутахассис (!), 4 нафар тугалланмаган олий, 3 нафар ўрта махсус маълумотли ўқитувчилар меҳнат қилишаркан.\nБир пайтлар ўз нуфузига эга бўлган мактаб олимпиада ва билимлар беллашувлари натижасига кўра, туман халқ таълими бўлими рейтингида 39-ўринни эгаллаб турибди. Мактаб собиқ ўқувчиларининг атиги ўн нафари кейинги ўн йилда олий даргоҳларда ўқишган. Ободлик кўнгилдан бошланади. Мактабда меҳнат ва ўқиш учун зарур шароит яратилмас экан, аҳвол ўнгланиши қийин, бизнингча.\nРаҳбарлар нима дейди?\n—Бу даргоҳ капитал таъмирга жуда муҳтож,—дейди туман халқ таълими бўлими мудири Орифжон Деҳқонов.—Шунинг учун ҳам биз 2019-2028 йилларда Инвестиция дастурига киритилиши таклиф этилаётган мактаблар қаторида бу муассасани 2020 йилда капитал таъмирлашга тавсия қилганмиз. Нима учун 2019 йил дастуридан тушиб қолгани,келгуси 3 йиллик дастурга киритилмаётгани бизга қоронғи.\n—27- мактабни мукаммал ўрганиб чиққанмиз, —дейди туман халқ таълими бўлими бош муҳандиси Насимхон Ғофуров. —2019 йилда дастурга зудлик билан киритиш учун таклиф ҳам берганмиз. Лекин негадир киритилмади.Сабаби бизга қоронғи. Яқинда вазирликдан Дониёржон, деган Вакил келганди. Шу масалани ўртага ташладим. Олиб келиб мактабни кўрсатдим. Бу дастурга тушмаса бўлмас экан. Аҳволи анча оғир мактабни, деб айтди.\n—Мактаб фалон йилги, писмадон йилги дастурга тушади,таъмирлаймиз, деган гап-сўзлар ва ваъдалардан қишлоқ аҳли “тўйиб” кетган, —дейди Юқори Ўқчи МФЙ раиси Бахтиёр Хожиматов. —Бунақа қуруқ ваъдаларга кейинги пайтларда маҳалла аҳли эътибор ҳам бермай қўйишган. Бизнинг наздимизда ҳаммаси қуруқ ваъдалардан бошқа нарса эмас. Ахир, ҳар йили, йиллар давомида шунақанги баландпарвоз сўзларни қулоққа илишавергач, ишончингиз ҳам, умидингиз ҳам йўқолиб кетаркан. Маҳалла аҳли ҳатто дастурга туширишнинг “чиқимлари”га ҳам рози. Нима қилсанг, қил! Лекин дастурга тушириш керак дейишяпти.\n27-умумтаълим мактаби фаолият бошлаганига 32 йил бўлсада бирор марта мукаммал таъмирланмаган. Муассаса шунча мурожаатларга қарамасдан 2019 йил Инвестиция дастурига ҳам киритилмади. Фарғона вилояти халқ таълими бошқармасининг бизга берган маълумотига қараганда,\nРеспублика ва вилоят ишчи гуруҳи томонидан барча муаммоли объектлар жойида бориб кўрилган. Берилган якуний хулосага кўра, агар Халқ таълими вазирлиги тасдиқласа,2020-2022 йиллар давомида Манзилли дастур асосида вилоятда жами 123 мактабларда қурилиш-таъмирлаш ишлари амалга оширилиши режалаштирилган. Дастлабки ҳисоб китобларга кўра, бу катта ишлар учун 441 млрд. 700 млн. сўм маблағ керак бўлади.3 йил давомида танланган объектларнинг 76 тасида реконструкция ва 47тасида капитал таъмирлаш ишлари олиб борилади.\nДўппини бир четга қўйиб обдон мушоҳада қиладиган бўлсак, табиий саволлар туғилиши аниқ. Агар тажрибали республика ва вилоят ишчи гуруҳи аъзолари мактабларни, яъни муаммоли объектларни жойида бориб ўрганган бўлса, нега 27 мактаб уларнинг назарларига илинмади? Ёки мактабнинг бу аянчи аҳволи 3 йиллик (!) дастурга киритилишга арзимайдими?\nФарғона вилояти халқ таълими бошқармасининг бино ва иншоотлардан фойдаланишни мувофиқлаштириш ва мониторинг қилиш бўлими бошлиғи Рустамжон Холиқназаровдан келгуси йиллар учун тайёрланган Манзилли дастурнинг туманлар кесимидаги рўйхатини сўраганимизда очиқдан очиқ бу маълумотларни беришдан бош тортди.Мақола сўнгида Халқ таълими вазирлиги ҳамда Фарғона вилояти халқ таълими бошқармасига бир саволимиз бор: Нега муаммоларини биз “элга дастурхон” қилаётган ушбу мактабда дастур асосида таъмирлаш ишлари шунча йиллардан буён пайсалга солиняпти.\nСаволларимизга вилоят ва республика миқёсидаги мутасаддилардан реал ҳақиқатларга асосланган жавоб кутамиз. Зеро, Қўштепа туманида бу мактабнинг аҳволидан кўра аянчли мактаб топилмаслиги — айни ҳақиқат.


Эрта қаришни олдини оладиган витаминни биласизми?\nОлимлар қаришни секинлаштирадиган воситани аниқлашди\nОрганизмда Е витамини танқислиги бўлмаслиги учун шифокор кўпроқ бодом, болгар қалампири, лосось балиғи, авокадо ва ундирилган буғдой куртаклари мойини истеъмол қилишни маслаҳат берди.\nТОШКЕНТ, 13 дек — Sputnik. Қариш жараёнларини секинлаштириш учун, кўпроқ Е витамини истеъмол қилиш керак деб ҳисоблайди диетолог Ольга Чунтонова, РИА Новости хабарига асосан.Мутахасси фикрига кўра, Е витамини аёлларга ҳомиладорлик вақтика катта кўмак беради, эркакларга эса - уларнинг фарзанд ато этиш функциясини узоқроқ сақлаб қолишда ёрдам беради. Организмда Е витамини танқислиги бўлмаслиги учун шифокор кўпроқ бодом, болгар қалампири, лосось балиғи, авокадо ва буғдой куртаклари мойини истеъмол қилишни маслаҳат берди. Ундан ташқари аптекада сотиладиган сунъий витаминларни ҳам истеъмол қилиш мумкин. Фақат бир нарсани унутмаслик керак - Е ва В витаминларини бир вақтда қабул қилмаслик керак. Улар бир бирига мос келмайди. Лекин, А, С ва Е витаминларини эса бирга қабул қилиш мақсадга мувофиқ - улар биргаликда яхшироқ ҳазм бўлади.\nвитамин, эрта қариш\nТОШКЕНТ, 13 дек — Sputnik. Қариш жараёнларини секинлаштириш учун, кўпроқ Е витамини истеъмол қилиш керак деб ҳисоблайди диетолог Ольга Чунтонова, РИА Новости хабарига асосан.\nМутахасси фикрига кўра, Е витамини аёлларга ҳомиладорлик вақтика катта кўмак беради, эркакларга эса - уларнинг фарзанд ато этиш функциясини узоқроқ сақлаб қолишда ёрдам беради.\n"Е витамини етишмаганда одамнинг мушаклари ҳажми қисқариши, ҳаракатларда аниқлик йўқолиши, кўриш қобилияти ёмонлашиши мумкин. Шунингдек терининг эластик хусусияти йўқолади, соч толалари ҳам нимжон хира бўлиб қолади", - дейди Чунтонова.\nОрганизмда Е витамини танқислиги бўлмаслиги учун шифокор кўпроқ бодом, болгар қалампири, лосось балиғи, авокадо ва буғдой куртаклари мойини истеъмол қилишни маслаҳат берди.\nУндан ташқари аптекада сотиладиган сунъий витаминларни ҳам истеъмол қилиш мумкин. Фақат бир нарсани унутмаслик керак - Е ва В витаминларини бир вақтда қабул қилмаслик керак. Улар бир бирига мос келмайди. Лекин, А, С ва Е витаминларини эса бирга қабул қилиш мақсадга мувофиқ - улар биргаликда яхшироқ ҳазм бўлади.


Абдурауф Фитрат. Шарқ сиёсати (1919) - www.ziyouz.uz\nБош саҳифа МатбуотЖадид матбуотиАбдурауф Фитрат. Шарқ сиёсати (1919)\nБир кун қон тенгизларинда ботған, тамуғ ўтларинда кўмилган Шарқ бир кун тинчлик ва тараққий бешиги эди. Бу кун оёқлар тагинда эзилган Шарқ бир кун маданиятнинг йўлбошчиси, билим ва ҳунарнинг ўчоғи эди. Оврўпа дунёси ваҳшат ва билмаслик чўлларинда обдираб шовқин-тошқиғ! юрар экан, Шарқ дунёси бутун инсоният оламини саодат ва тинчлик ўчоқлариға эришдурмак учун иш кўруб турар эди. Оврўпа(да) бир маҳалла оқсоқоллиғи йўқ экан, Шарқнинг «кўзқучинос», «бараҳма», «исо», «зардушт» ва Муҳаммадлари бутун одам ўғулларини бир нуқтада тўплаб тўғри ва билгили йўлға киргузмак учун тиришар эдилар. Чинлилар ёзиш учун қоғоз ясағанда оврўпалилар ўнг-сўл қўлларини бир-бириндан айира олмас эдилар. Замон бузғунлариндан қутулуб тарих дунёсинда қолған Хитой маданиятининг излари бу кун даҳи оврўпалиларни ҳайрон қилмоқдадир. Бу кун тирикликнинг ҳар ёғиндан қарағанда тараққий ва саодатнинг сўнг босқичини босиб ўтган оврўпалилар орасинда Ҳиндустонда бўлиб ўтган маданият замонларини кўрмагани учун қайғурған билғучилар бордир. Оврўпалилар дин ва килисо таассублариға берилиб, билмасликнинг энг теран чуқурлариға тушған чоғда араблар, мусулмонлар, Юнон, Эрон ва Ҳиндустонда кўмулуб қолған маданиятни тиргуздилар. Ҳинд ва Юнонда унутилиб қолған билим, ҳунар, ҳикмат ва фалсафани бир ўрунда тўпладилар. Андалус, Миср(ни) бирор маданият мактаби, тараққий ўчоғи, билим бешиги қилдилар. Бағдодда — араб санъатчилари соат ясаб, Оврупаға йубарғанда Париснинг у палладағи ангеллари «бу қути ичида шайтон»лар бор деб соатни ташлаб қочған эдилар. Бугунги маданият ва мағрур Оврупанинг шаҳарларинда қам тинчлик ва осойиш йўқ экан, Бағдоддан Туркистонғача тинч ва осуда бормоқ мумкин эди. Мусулмон маданиятининг эгалари ёлғуз ўзларининг эмас, бутун бошарият дунёсининг тинчлик, тараққий ва саодати учун тиришар эдилар. Унлар ҳозирғи маданий йиртғучилар каби ўзлариндан бўлмаған миллатларни ҳайвон санамас эдилар. Тўғридурким, мусулмонлар даҳи бошқа миллатларға қаршу уруш очдилар: тўғридирким, мусулмонлар дахи бошқаларнинг ўлкаларини олурға тиришдилар ва олдилар, лекин унларнинг жаҳонгирлиқлари бу кунги маданий Оврўпанинг жаҳонгирлиғи каби олинган ўлкаларнинг улусларини таламоқ, эзмак, йиқитмоқ учун эмас, унларни янглиш йўлдан қайтармоқ, унларнинг орасинда кириб «ҳақ» дея топилган ўз фикрларини унларга қабул этдирмак, бутун дунё улусини «ҳақ» ва «ҳақиқат» теграсинда тўпдамоқ учун эди. «Байтулмуқаддас»ни, Мисрни, Андалусни, Истанбулни олған мусулмон ҳуқуматларининг у ерлардаги халққа берган ҳуқуқлари, қолған ривоятлари тарих бетлариндан ўчурилмақдадир. Араб бошлиқлари бир ўлкани олғанда у ердағи улуснинг тинчлигини сақламоқ учун бироз қўшун қўяр ва шул қўшуннинг чиқимлари учун бироз солуғ олар эдилар. Бироқ ёвнинг юрушиға чидамасдан шул ўлкани ташлаб чиқмоқчи бўлғанда улус оқсоқолларини чақуруб «биз бу солуғ оқчаларини тинчлигингизни сақламоқ учун сиздан олған эдик. Бундан кейин тинчлигингизни сақлай олмаймиз, шунинг учун бу оқчаларингиз бизға ҳаромдир» деб олған солуғларини қайтариб кетар эдилар. Африқоға кирган мусулмонлар Амриқо ва Африқони босқон маданий оврупалилардек ерли халқни битирмак учун тиришмадилар. Унларға маданият бердилар. Амриқоға қўноқ бўлуб кирган Оврупа маданийлари Амриқо ерли халқини битираёздилар, буни билмаған йўқдир. Африқони босиб олған Оврупа жаҳонгирлари у ердаги қора халқни ўлат каби ўлдуруб туралар. Ҳолбуки, мусулмонлар Африқонинг Жазойир, Тунис, Фас каби ўрунларини олғач, у ерларни тараққий этдурдилар, халқини тинчлантурдилар, унлар I дан буюк одамлар етушдирдилар. Шарқ ўзининг тарихи, сиёсати, ҳунари, инсофи, адолати, ахлоқи ва хидмату эътиборлари билан унча юксалмиш, у қадар тараққий этмиш эдиким, тасаввури ҳам бизнинг мияларимизға сиғмайдур. Шарқ маданий йиртғучи эмас эди. Шарқ бошқаларнинг халқларини олмас эди. Шарқ башариятнинг юксалиши учун тиришар эди. Шарқ маданият ўчоғи, инсоф бешиги, ахлоқ мактаби, билим мадрасаси эди. Биз, шарқлилар, башариятга қилған хидматларимиз учун бу кунги қонли Оврупаға қарши яхшиғина махтана олурмиз. Биз, шарқлилар, маданият йўлинда тутдигимиз хидматларда давом этганда букун башарият дунёсини кўб юксак мавқеъларда кўрмак мумкин эди. Негаким, Шарқ билим, ҳунар йўлинда Оврупа жаҳонгирларидек ўртоқ қони ичмак ва орқадош уйин таламоқ учун эмас, инсонлик дунёсини юксалтирмоқ учун тиришар эди. Ёзуқлар, эсизларким, Шарқ ўз йўлинда давом эта олмади, маданият тарихининг энг буюк ва энг тугал қоидатариндан бири шудир: бир улус тирикчилигининг ҳар тўғрисинда юксалиб, тараққий қилиб тинчланса, бирор ёқда кучлироқ бирон бири кўринмаса, ўлкаси кенгайиб, оқчаси кўпайса, ул улуснинг бора-бора ахлоқи бузулур, тотлиғи йўлдан чиқа бошлар. Биз, шарқлилар, даҳи тинчлик ва роҳат сўнгинда бузулиб қолдиқ, йўлдан оздик, эзгу тилакларимизни унута бошладик. Билим ва ҳунардан юз қайтардик, бирлик ва ахлоқдан айрилдук, оқчаға берилдик, оқчаға сотилдук, шунинг сўнгида Хитой, Турк, Форс, Араб ва Ҳинд мамлакатлариндан ҳар бири ўз қўнуғи билан, ўз навбати билан тинчлик ва тараққий босқичлариндан қуллиқ, йўқсуллиқ чуқурлариға юмалаб туша бошладилар. Шарқнинг бутун ишлари онгсиз беклар, тушунчасиз хонлар, миясиз муллалар, билимсиз эшонларнинг қўлиға ўтди. Бунлар Шарқнинг бутун тузук ва интизомини бузуб юбордилар. Хонлар ўз қоринларини тўйдирмоқ учун халқни бир-бири билан урушдирдилар, мамлакатнинг жонли ва муҳим ўрунларини сотдилар, муллалар ўз иставлариға «дин» отини тоқиб бозорға чиқардилар, дин, тангри, пайғамбар, учмох ва тамуғ орқали Шарқ халқини талай бошладилар. Шарқнинг тараққий йўли кўмулди. Саодат ва тинчлик эшиклари боғланди, саодатнинг энг юксак тепасига чиққан Шарқ йўқсуллиқнинг энг теран чуқуриға тушди. Шарқнинг Хитойи, Эрони, Турони, Арабистон билан Ҳиндустони бариси бир туртки ўт билан, билмаслик ва ғафлат ўти билан ёниб битди. Шарқ ғафлат ва билимсизлик тамуғлариға юмалаб ётатурған чоғда Оврупа кўзи уйқусиндан янгигина тура(р) эди. Оврупалилар узун ва зарарли ғафлат уйқусидан уйғонгач, оч қолған йиртғучилар каби Шарқ устига отилдилар. Дунёнинг энг ёғли бир бўлаги бўлган Шарқ йиртғучи ҳайвонлар орасинда қолған семиз, лекин кучсиз бир қўй ҳолатини олди. Оврупа йиртғучилари Шарқнинг ҳар ёниндан солдурдилар. Тиш, тирноқлариға илинган ерларини йиртиб, узуб олабердилар. Бояқиш Шарқ ўз жонини қутқарғали кўб тиришди, тебранди, қичқирди, додлади, югурди, ҳамла қилди, қочди, қўрқутди, ялинди, эсига келган ҳар йўлға кириб кўрди. Бирор осуғ, бирор унум, бирор фойда кўра олмади, нега-ким, унга охсум бўлған йиртғучиларнинг кучлари кўб, тиштирноклари ўткир эди. Англизлар Ҳиндустонни ютдилар, Мисрни босдилар. Аданга келиб Арабистонға қўл узатдилар. Рус империалистлари Қафқасиёни таладилар, Туркистонга кириб, Хитой, Афғонга, Эронга кўз тикдилар. Франсўзлар Тунис билан Жазойирни ғасб этиб, Фаластинга юкундилар. Ўзининг ибтидоийлиги билан тинчгина яшаб турған бояқиш Африқо қитъаси Оврупа жаҳонгирлари орасинда бўлинди. Бу олиш-беришларнинг ҳеч бири урушсиз бўлмади. Оврупанинг оч «қирғий»лари ўзларининг билимсиз, жоҳил деҳқонларининг бошлариға нўхталар солиб Шарқға тортдилар, унлар бирор нарсани онгламасдан Шарқдағи ишчи ва деҳқонлар узра солдурдилар, унларнинг ёзуғсиз тинчгина ётған орқадошларини урдилар, ўлдурдилар, таладилар, талатдилар. Шарқнинг ёзиғсиз кишиларини ўз бойлариға қул қилиб бердилар. Оврупанинг ишчи ва деҳқонлари бу олиш-беришдан нима қозондилар? Битмас яралар, туганмас қайғулар, бошқа ҳеч йўқ…! Оврупа жаҳонгирларининг Шарқ сари юришлари бошқаларнинг қонини тўкуб ўз қурсоқларини тўлдирмоқ, ўзгаларнинг уйини ёндуруб, ўз қозонларини қайнатмоқ учун эди. Лекин унлар тилакларини улусға билдирмас эдилар. «Шарқ халқи ваҳшийдир, уларни маданийлашдурмак учун борармиз», «Шарқ халқи билимсиздир, унларға билим тарқатмоқ учун борармиз», «Шарқ халқини хоч буйруқлариға бўйсундирмак учун борармиз», деб ўз ишчи ва деҳқонларини алдаб, бизим устимизга юборур эдилар. Унлар бу ёлғон баҳона ва сўзларни ёлғуз ўз аскарлари орасинда эмас, биз шарқлиларға ҳам уялмасдан айтиб туралар: «Сиз, шарқлиларға маданият йўқдир, сизлар ибтидоий ваҳший кишилар эрурсиз, сизни ислоҳ этмак, тартиб бермак, ўқутмак, маданийлашдурмак керақдир, бу иш бизнинг (яъни Оврупанинг) вазифаларимиздир. Ер юзининг энг обдон бўлаги бўлған Шарқни ишга солмоқ, башарият дунёсининг энг катта йиғини бўлған шарқлиларни ваҳшатдан қутқармоқ бизга фарздир. Мана шунинг учун биз (оврупалилар) Шарқға келдик. Шарқ ҳукуматларининг бир қисмини олдик ва қолған қисмини ҳам олмоқчи бўлуб турамиз» деярлар. Бу сўзларнинг Шарқ тўғрисиндағи бир қисми тўғридир. Воқеан, билимсиз қолмишдир, Шарқ Оврупаға қарағанда кўпдан-кўп орқада қолмишдир. Лекин Оврупанинг Шарққа маданият бериши ёлғондир. Оврупа жаҳонгирлари Шаркдан олған мамлакатларда тараққий ва маданият деган нарсани қатъиян кўргузмадилар, кўргузмакка тиришмадилар. Оврупанинг бизга берадиган нарсалари белгилидир: сафоҳат, ахлоқсизлик, қумор ва шаробхўрлик. Шарқнинг дин ва одатлариға қатъиян тўғри келмаган фоҳишахоналарни ўлкамизда Оврупа жаҳонгирлари очдилар. Бутун башарият ҳаётиға, маишатиға, ишига раҳналар солғучи шароб дўконлари юртимизға шул Оврупа бойлари «ҳиммати» билан қурулди. «Фаранга» деган қўрқунч касал Шарқға Оврупа жаҳонгирларининг босқинлари билан келди. Хулоса: Оврупа жаҳонгирлари Шарқға бугунгача ахлоқсизлиқ ва бузуқлиқдан бошқа бир нарса бермадилар.\n← Аввалги Аввалги Абдурауф Фитрат. Жоҳилона таассубға мисол (1917)\nКейинги → Кейинги: Абдурауф Фитрат. Бухоро вазири Насруллоҳбей парвоначига очиқ мактуб (1910)